Vojnim penzionerima vraćeno zakinuto povećanje penzija od 11,06 odsto - Ekonomske Vesti\nHaos u Nemačkoj : Poslanici CDU/CSU većinski za Zodera\nSAD će vojni kontigent u Nemačkoj povećati za 500 ljudi\nBajden pozvao Putina da se sretnu u trećoj državi\nJohnson & Johnson odlaže isporuku vakcine Evropi\nIndija će odobriti za upotrebu sve drugde odobrene vakcine!\nVojnim penzionerima vraćeno zakinuto povećanje penzija od 11,06 odsto\n9. nov. 2015 Andrija Matić 0 Comments Aleksandar Vulin, Bratislav Gašić, Dragana Kalinović, Fond za penzijsko i invalidsko osiguranje, Ljubomir Draganjac, Ministarstvo rada, penzioneri, vojni penzioneri, vojska\nMinistar za rad zapošljavanje, boračka i socijalna pitanja u Vladi Republike Srbije Aleksandar Vulin najavio je danas da će vojni penzioneri u Srbiji na novembarskim čekovima dobiti iznos veći za 11,06 odsto, na osnovu odluke Ustavnog suda koja je doneta zbog neravnomernog povećanja i usklađivanja penzija 2008. godine.\nVulin je na skupu u Domu Vojske Srbije najavio da će od januara 2016. godine penzionerima koji nisu tužili državu biti isplaćena i zaostala dugovanja, a u proseku dug je približno 304.000 dinara po penzioneru.\nOn je naveo da će na nešto više od 57.000 adresa vojnih penzionera i njihovih naslednika danas stići i detaljna objašnjenja.\nOni će u filijalma Fonda za penzijsko i invalidsko osiguranje moći da potpišu sporazume o vansudskom poravnanju i dug će im biti vraćen u jednoj rati već tokom januara 2016. godine, a oni koji ne potpišu taj sporazum neće imati pravo na isplatu duga, objasnio je ministar za rad.\nPrema njegovim rečima, dug prema penzionerima i neravnopravnost u usklađivanju i povišici penzija koja se sada ispravlja potiče od 2008. godine, kada su civilnim penzionerima penzije bile uvećane za 11,06 odsto, ali su vojni penzioneri nakon objedinjavanja njihovog i civilnog fonda bili uskraćeni za celokupno povećanje i iznos na čekovima bio je veći za nešto više od četiri procenta.\nVulin je ukazao da je novac za isplatu dugovanja izdvojen je zahvaljujući uštedama u budžetu i za to neće biti potreban rebalans.\nZa ovo ispravljanje nepravde prema vojnim penzionerima nismo digli kredit, nismo se zadužili, istakao je Vulin i ocenio da država time pokazuje da poštuje vojne penzionere, njihovu odanost Srbiji, i ispunjava datu reč.\nMinistar odbrane Bratislav Gašić rekao je da u tom ministarstvu više nema službenih putovanja za brojne delegacije i skupih reprezentacija.\nPrema njegovim rečima to omogućava značajne uštede, pa će jedan od prioriteta biti i stambeno zbrinajvanje vojnih penzionera.\nSamo tokom 2015. godine obezbedili smo 965 stanova, istakao je Gašić.\nPredsednik Udruženja Vojnih penzionera Srbije Ljubomir Draganjac rekao je da je odluka o povećanju i usklađivanju vojnih penzionera zadovoljavajuća, a da će svaki eventualni problem biti rešavan preko institucija.\nDraganjac je naveo da je oko 30.000 vojnih penzionera tužilo državu i da je na njima sada da odluče da li će potpisati sporazum o vansudskom poravnanju ili će nastaviti postupak.\nDirektor Republičkog fonda za penzijsko i invalidsko osiguranje Dragana Kalinović navela je da će u filijalama ove službe biti otvoreni posebni šalteri na kojima će vojni penzioneri moći da potišu sporazum, a potom će im dug biti isplaćen.\nKalinović je rekla i da neće biti redova, a procedura će biti jednostavna.\n← Najprodavaniji golf i polo\nSrbija prednjači po broju investicija u regionu →\nRuski oružari – Nema ih među 10, ali napreduju krupnim koracima\n30. jul. 2015 Andrija Matić 0\nSrbija trpi ogromnu finansijsku štetu zbog blokade granica\nNa gradilištima u Srbiji znatan broj radnika „na crno“


28/01/2019 | 12:09\nPrethodna godina zabeležila je izuzetno pozitivna kretanja u svim segmentima, bilo da je reč o broju izgrađenih kvadrata, odnosu ponude i tražnje, volumena investicionih transakcija, broja izdatih kvadrata kancelarijskog prostora, dok je Srbija sve interesantnija stranim investitorima, saopštila je konsultantska kuća za nekretnine CBS International.\nNa konferenciji održanoj u hotelu Crowne Plaza, stručni konsultanti iz CBS International, deo Cushman&Wakefield grupe, okupili su neke od najistaknutijih predstavnika banaka, gde su predstavili relevantne podatke sa tržišta nekretnina u protekloj godini, ali i izložili očekivanja za naredni period.\nPopularno nazvan „grad kranova“, Beograd beleži ogroman uspeh po realizaciji već najavljenih projekata, a slična situacija predviđa se i u narednim godinama.\nTokom 2018. godine izdato je 100.000 kvadratnih metara poslovnog prostora, a do 2020., Beograd će dobiti milioniti kvadrat novoizgrađenog kancelarijskog prostora. Kada je u pitanju segment stambenih nekretnina, i dalje je tri puta veća potražnja od nove ponude, a ključni internacionalni i lokalni investitori ulažu značajno vreme u planiranje i razvoj projekata kako bi formirali objekte u skladu sa potrebama specifičnih ciljnih grupa.\nKako navode, tržište maloprodaje, polako, ali sigurno doživljava svoju ekspanziju, pa će tako do 2020. godine ovaj segment nekretnina dostići nivo od pola miliona kvadratnih metara prostora, što omogućava dolazak novih svetskih brendova na tržište Srbije.\nU narednim godinama industrijsko tržište Srbije postaće značajnije za ulaganje, budući da su mnoge internacionalne kompanije sve zainteresovanije za ulaganje u Srbiju, bilo da je reč o širenju postojećih proizvodnih kapaciteta ili o investiranju u potpuno nove, dodaje se u saopštenju.\nKako ocenjuju stručnjaci iz kompanije CBS International, investitori sve češće biraju upravo Srbiju za svoje poslovanje, a u skladu sa tim trendom očekuje se da će Beograd za kratko vreme svojom ponudom i kvalitetom gradnje početi da konkuriše prestonicama u okruženju poput Budimpešte, Sofije i Beča.\nŠef “Dajmlera” postaje najbogatiji nemački penzioner?\nBez posla, pomoći i doma: Milionima preti prinudno iseljavanje


Zlatibor - Čarobno veče sa DŽenanom na Kraljevom trgu\nToplo zlatiborsko veče, 20. avgusta, na Kraljevom trgu dodatno je zagrejao nezaboravan koncert našeg poznatog pevača DŽenana Lončarevića, kome je ovo prvi nastup na letnjoj pozornici najposećenije srpske planine.\nKoncert je počeo u 20.30 časova pesmom Cvete beli, a zatim su se nizali dobro poznati hitovi Dao sam ti srce, Pamuk usne, Putnička. DŽenan je za više hiljada posetilaca na Kraljevom trgu pevao duže od dva sata i napravio atmosferu u kojoj niko nije ostao ravnodušan. Pored divnog glasa poznati pevač zlatiborsku publiku osvojio je i pravim umećem na gitari, a publika je na sjajnu energiju odgovarala pevanjem, plesanjem, đuskanjem. Pored autorskih pesama, DŽenan je svoje obožavaoce obradovao i poznatim hitovima drugih izvođača, a u muzici različitih žanrova potpuno jednako uživali su i stariji i mlađi. Iako su uz divne balade mnogi zaplesali, najbolja atmosfera nastala je uz brži ritam. U pravoj žurci pored brojnih domaćih gostiju i meštana Zlatibora uživali su i turisti iz inostranstva koji su bili oduševljeni atmosferom na Kraljevom trgu.\nKoncert DŽenana Lončarevića bio je jedan od najboljih koncerata organizovanih na Kraljevom trgu. Da je i sam DŽenan uživao u druženju sa zlatiborskom publikom dokazao je rečima da je ovo bilo jedno čarobno veče koje će se dugo pamtiti.\nČarobno veče sa DŽenanom na Kraljevom trgu X


Bukove šume Srbije nominovane za Uneskovu listu dobara prirodne baštine - Daljine.rs\nBukove šume u okviru nacionalnih parkova Fruška gora, Tara i Kopaonik nominovane su za dobra svetske prirodne baštine UNESCO-a. Nominacijom ovih šuma Srbija će se sa još 12 evropskih zemalja uvrstiti u sklop prekograničnog dobra “Drevne i netaknute bukove šume Karpata i drugih regiona Evrope”.\nBuduća nominacija, koja je predmet ovog unosa u Tentativnu listu, predstavlja proširenje postojeće liste zaštite svetskog prirodnog dobra “Drevne i prašumske bukove šume Karpata i drugih regiona Evrope”, na kojoj se već nalaze bukove šume Albanije, Austrije, Belgije, Bugarske, Hrvatske, Nemačke, Italije, Rumunije, Slovačke, Slovenije, Španije u Ukrajine.\nČiste i mešovite šume bukve rastu i dominiraju jedino na evropskom kontinentu i najznačajniji su listopadni šumski ekosistem severne hemisfere, pa je njihova zaštita proritet kako bi se ekosistem bukovih šuma očuvao za buduće generacije.\n“Ima preko 100.000 rednih bukovih zastoja na nivou Evrope koji su podeljeni u nekih osamdesetak segmenata. Ima oko 40 zaštićenih prirodnih dobara, koja su smeštena u 12 država. U ovom ciklusu nominacija, ušlo je deset novih država, kako bi se te površine pod rednim bukovim zastojima zbog njihovog geno fonda i bio fonda, zbog zaštite za buduće generacije, stavile pod još jedan vid zaštite, odnosno pod okrilje Uneskoa”, rekao je Predrag Šumarac, izvršni direktor Nacionalnog parka Kopaonik u izjavi za RTS.\nInače, Komitet za svetsku baštinu UNESCO-a je ovakve prostore prvi put označio kao “Prašume bukovih šuma Karpata” 2007. godine, a 2011. godine su proširile listu i na „drevne bukove šume Nemačke“ i još jednom 2017. godine kada je lista proširena na “Drevne i praistorijske bukove šume Karpata i drugih regiona Evrope”. Što se Srbije tiče, status rezervata prirode u Srbiji prvo su dobile bukove šume, jer su u navedenim nacionalnim parkovima ekosistemi ostali očuveni i netaknuti u prašumskom obliku.\n“Uradili smo pripremne radnje 2019. godine oko izbora zastojine, definisanja potrebnih uslova sa Zavodom za zaštitu prirode Srbije i sve one tehničke stvari koje smo trebali da odradimo po preporuci Uneskoa, odnosno njihove Kancelarije za zaštitu prirodne baštine”, rekao je Šumarac.\n“Radi se o lokalitetu Kozje stene koji je pod prvim stepenom zaštite i kao takav je do sada podrazumevao posebne tretmane i režime zaštite. U budućnosti, nadamo se, kada kandidatura uspe, to će podrazumevati još neke nove mere zaštite i upravljanja sve u skladu sa nekim međunarodnim i internacionalnim legislativama”, kaže Mirko Dugalić, izvršni direktor za čuvanje zaštićenog područja.\nNaseljavanje životinja na Kopaoniku\nPošto će lokacija biti pod posebnim režimom zaštite, u planu je naseljavanje još životinjskih vrsta koje su nekada obitavale na Kopaoniku što se posebno odnosi na divokoze na čijoj se reprodukciji radi prethodnih godina. “Projekat je, nadam se, u nekoj završnoj fazi, tako da ćemo i sam taj prostor Kozijih stena koji će ući na ovu listu, obogatiti još jednom plemenitom životinjskom vrstom”, najavljuje Dugalić.\nDivokoze bi ponovo trebalo da trčkaraju Kopaonikom\nNa Kopaoniku je ponovo nastanjen evropski jelen koji od skora broji 20 jediniki kao i 16 košuta koji obitavaju na oko 200 hektara površine. Ove životinje se poslednji put pominju u radovima Josifa Pančića krajem 19 veka.\nSlaba vajda od zaštite prirode\nMeđutim, postavlja se pitanje smisla i dometa zaštite prirode u Srbiji. S obzirom na sve veću ilegalnu i legalnu seču planinskih šuma nejasno je koliko će ova vrsta zaštite pomoći, imajući u vidu da je većina planinskih šuma u Srbiji zaštićena, a posebno one koje se nalaze u rerezvatima prirode i nacionalnim parkovima, pa ih to ne spasava od seče.\nDa li će UNESCO uspeti da spreči stablokradice?\nIsto tako, izgradnja mini hidoroelektrana u Srbiji kojima se planinske reke potpuno uništavaju stavljanjem u cevi zarad besmisleno male proizvodnje električne energije koja se ne može prodati na tržištu, već svi građani Srbije subvencionišu njihov rad plaćajući privatnom investitoru stavku “za povlašćene proizvođače električne energije” na svojim računima za struju, ne ide u prilog nikakvoj zaštiti.\nČini se da država i lokalne samouprave ovakvim radnjama zapravo žele da unište ekosistem koji je od vitalne važnosti za opstanak samih reka, a time i biljnog i životinjsskog sveta u njima i oko njih.\nAko uzmemo samo Kopaonik za primer, većina kopaoničkih reka je već u cevima. Jošanička reka i Graševačka reka i borba oko nje su pravi primeri za to, te smatramo da UNESCO treba da obrati posebnu pažnju na ovaj problem kada bude razmatrao predlog da se šume stave na listu “netaknute prirode”.\nAutor naslovne fotografije: Jean-Pol GRANDMONT / Wikipedia\nAvionske karte nakon pandemije: pojeftinjenje ili poskupljenje?


Aktuelno / Štampa / Vlada usvojila mere za prevazilaženje posledica suše\nObjavljeno 24.08.2012. na Beta\nDatum: 24.08.2012.Izvor: Beta\nVlada Srbije usvojila je danas mere za prevazilaženje posledica suše. Mere podrazumevaju oslobađanje poljoprivrednika određenih finansijskih obaveza ili njihovo odlaganje, intervencije na tržištu da bi se obezbedila stabilnost u snabdevanju i cene, kao i novčanu pomoć poljoprivrednicima povećanjem podsticaja, navodi se u saopštenju sa sednice vlade.\nIstiče se da mere omogućavaju dodatni poček (grejs period) od godinu dana za subvencionisane kratkoročne i dugoročne agrarne kredite, tokom kog poljoprivrednici neće vraćati glavnicu, a nastaviće ugovoreno plaćanje kamate.\nVlada je odlučila da Republička direkcija za robne rezerve interventno kupi do 200.000 tona merkantilnog kukuruza na domaćem tržištu radi popunjavanja strateških rezervi, kao i da privremeno ukine carine i prelevmane na uvoz svih vrsta žitarica do naredne žetve.\nVlada i nadležna ministarstva će pratiti izvoz svih vrsta žitarica i u slučaju izvoza koji bi značajno ugrozio snabdevanje domaćeg tržišta biće preduzete odgovarajuće mere.\nPostojeći iznos premije za mleko od pet dinara po litru povećan je na sedam dinara za treći i četvrti kvartal ove godine, a do kraja godine biće proširen broj korisnika podsticaja za genetsko unapređenje stočarstva ublažavanjem kriterijuma za sticanje prava na te podsticaje, navodi se u saopštenju Vlade Srbije.\nKnežević: Pomoć poljoprivrednicima do 15 milijardi dinara\nZa prevazilaženje posledic suše će biti obezbeđeno od 12 do 15 milijardi dinara, izjavio je danas resorni minisrar Goran Knežević.\nOn je podsetio da su mere usaglašene sinoć, na radnom sastanku premijera i ministara čiji će resori učestvovati u njihovoj realizaciji i izrazio uverenje da će sredstva za realizaciju mera biti pronađena.\n„Imamo obećanje Ministarstva finansija i ostalih ministarstava da će sredstva biti pronađena u racionalnijoj preraspodeli sredstava koja su do sada korišćena u budžetu. Očekujemo da će do 15. septembra biti izvršen rebalans budžeta i da će sve obećano biti ispunjeno“, rekao je on.\nKnežević je istakao da bi 10 mera koje će biti predložene na usvajanje bile „znatno izdašnije da nismo zatekli katastrofalnu situaciju u finansijama ovog ministarstva“.\nIzrazio je očekivanje da će poljoprivrednici prihvatiti mere „kao racionalne i jedino objektivno moguće u ovom trenutku“ i da će „podržati napore Vlade i resornog ministarstva“ da im pomognu u saniranju posledica suše.\nKnežević je precizirao da će biti predloženo da se registrovanim poljoprivrednim gazdinstvima, koja su zaključila ugovore o kratkoročnim i dugoročnim kreditima kod kojih je Ministarstvo poljoprivrede subvencionisalo kamatnu stopu, omogući dodatni grejs period od godinu dana tokom kojih neće vraćati glavnicu, već samo kamatu.\nPredloženo je, kako je dodao, i da se registrovana gazdinstva oslobode plaćanja naknade za odvodnjavanje i navodnjavanje za 2011. i 2012. godinu, kao i da se lokalnim samoupravama u uputi zahtev da zemljoradnike oslobode plaćanja zakupa poljoprivrednog zemljišta u državnoj svojini za ovu godinu.\n„Republička direkcija za robne rezerve treba interventno da kupi oko 200.000 tona merkantilnog kukuruza na domaćem tržištu, radi popunjavanja strateških rezervi, kao i da se privremeno ukinu carine i prelevmani na uvoz svih vrsta žitarica do naredne žetve“, rekao je Knežević.\nU mere intervencije na tržištu, prema njegovim rečima, spada i dnevno praćenje izvoza poljoprivrednih proizvoda i žitarica, kako bi u slučaju izvoza koji bi značajno ugrozio snabdevanje domaćeg tržišsta preduzele adekvatne mere.\nMinistar poljoprivrede je kazao i da je predviđeno da se udvostruče sredstva za tov junadi i svinja, pa će se tako do kraja godine za junice u tovu dobijati 10.000 dinara, a za svinje na 1.000 dinara po komadu.\n„Premije za mleko biće povećane sa pet na sedam dinara za treći i četvrti kvartal ove godine“, rekao je on i dodao da je plan da se do kraja godine proširi broj korisnika podsticaja za genetsko unapređenje stočarstva ublažavanjem kriterijuma za sticanje prava na podsticaj.\nOn je precizirao da je sada tim podsticajem obuhvaćeno oko 143.000 grla, a merom će biti obuhvaćeno dodatnih 40.000 grla.\n„Ministarstvo poljoprivrede će danas izaći pred vladu i sa predlogom da se već za 10 dana krene sa akcijom distribucije regresiranog dizel goriva za poljoprivrednike“, rekao je Knežević.\nOn je istakao da „iako se radi o usmenom i neodgovornom obećanju bivšeg ministra Dušana Petrovića, datom bez pravog osnova, mi ćemo pronaći način da poljoprivrednici dobiju subvencije koje su im proletos obećane“.\nKnežević je naveo da većina mera zahteva izmenu uredbi, zbog čega će se tokom vikenda pisati nove uredbe, kako bi se početkom sledeće nedelje održala vanredna sednica vlade na kojoj bi bile usvojene.\nMinistar je kazao da još uvek nije utvrđeno koliko iznose štete od suše, jer su stigli samo neki izveštaji sa terena gde je šteta procenjivana na različite načine, kroz umanjenje prinosa ili u novčanom iznosu, ali je istakao da je „suša katastrofalna“.\nOn je kazao da će država učiniti sve da stabilizuje tržište i da će zbog toga biti intervencija, pre svega da bi se stabilisalo tržište stočne hrane, kako ne bi došlo do pokolja stoke ili povećanja cena mesa i drugih proizvoda.\nOn je izrazio je očekivanje da će poljoprivrednici prihvatiti mere „kao racionalne i jedino objektivno moguće u ovom trenutku“ i da će „podržati napore Vlade i resornog ministarstva“ da im pomognu.


IPARD II: Proizvođači konzumnih jaja traže da im se omogući učešće u programu od 2019. godine\nProgram EU IPARD II treba da bude proširen i otvoren za proizvođače jaja, kako bi ova proizvodnja opstala i bila perspektivna, stav je Grupacije proizvođača živinskog mesa Privredne komore Srbije (PKS). Članice Grupacije predložile su izmenu IPARD II sa ciljem da se proizvođačima konzumnih jaja, od početka sledeće, omogući da konkurišu za sredstva iz programa. Pravo na apliciranje trenutno imaju samo privredni subjekti koji se bave proizvodnjom živinskog mesa.\nNa inicijativu članica Grupacije proizvođača živinskog mesa i jaja Udruženja za stočarstvo i preradu stočarskih proizvoda PKS održan je sastanak u vezi predloga izmene i dopune "Liste prihvatljivih investicija i troškova" u Programu IPARD II.\nPredstavnici Ministarstva poljoprivrede, šumarstva i vodoprivrede Slobodan Živanović iz Sektora za ruralni razvoj i Zoran Janjatović, pomoćnik ministra, razgovarali su sa članovima Grupacije o svim nedoumicama i istakli da je Program IPARD II podložan izmenama.\nJanjatović je pozvao proizvođače da predloge i inicijative u vezi izmena IPARD II, preko Privredne komore Srbije, upute resornom Ministarstvu.\nKako je istaknuto na sastanku, prva verzija IPARD II izostavila je proizvođače konzumnih jaja, a sredstva su namenjena samo proizvođačima mesa, takozvana teška linija. Dogovoreno je da se pripremi inicijativa za dopunu liste prihvatljivih troškova i za laku liniju, kako bi i proizvođači konzumnih jaja od početka sledeće godine mogli da konkurišu za sredstva IPARD II.\nProblem je nastao jer pravo na apliciranje za IPARD II imaju samo privredni subjekti koji se bave proizvodnjom živinskog mesa, a ne i proizvođači konzumnih jaja. Učesnici sastanka su saglasni da će se, u slučaju ako IPARD II ne bude otvoren i za proizvođače jaja, ova proizvodnja ugasiti.\n"Proizvođači jaja su obuhvaćeni Nacionalnim programom, ali taj program neće biti dovoljan da se do 2020 zamene obični kavezi, obogaćenim, što je naša obaveza", istakao je Miroslav Blagojević, predsednik Grupacije proizvođača živinskog mesa i jaja.


Agroekonomska 2019/2020 godina je rekordna po površinama državnog zemljišta koje je dato u zakup u velikom broju opština i gradova.\nOvo se navodi na sajtu Uprave za poljoprivredno zemljište, a rekordne površine državnog zemljišta u zakup, za sada, imaju Babušnica, Golubac, Knić, Kuršumlija, Ljubovija, Medveđa, Nova Varoš, Požega, Prijepolje, Prokuplje, Ražanj i Raška.\nTo su informacije na osnovu dela okončanih postupaka u okviru prvog kruga javnog nadmetanja za davanje u zakup državnog poljoprivrednog zemljišta, koji je raspisan u 37 jedinica lokalnih samouprava u Srbiji, a u toku je drugi krug javnih nadmetanja u 96 lokalnih samouprava.\nNa sajtu Uprave navodi se da se u narednih nekoliko dana očekuje da i preostalih 12 lokalnih samouprava uz saglasnost Uprave za poljoprivredno zemljište ponudi državno zemljište u zakup u prvom krugu.\nU Upravi očekuju da će, nakon okončanja postupka davanja u zakup i u ostalim opštinama i gradovima, doći do novih rekordnih površina državnog zemljišta datog u zakup, a pre svega višegodišnji zakup.\nOcenjuju da su rekordne površine pod zakupom posledica, između ostalog, detaljnog popisa i evidencije državnog poljoprivrednog zemljišta koja je uspostavljena i praćena uz podršku najsavremenijeg geografsko-informacionog sistema koji je Uprava primenila u svim jedinicama lokalne samouprave i za celokpuno državno poljoprivredno zemljište.\nPožega od nule do 50 hiljada\nU Upravi ističu da je, na primer, u Kniću ove godine u zakupu 14,7870 hektara, dok je prethodne godine bilo 6,2750 hektara, dok u Požegi prošle godine nije bilo zakupa državnog poljoprivrednog zemljišta, a ove godine je u zakup izdato 51,1895 hektara.\nZatim, u Prokuplju je zaključeno 14 ugovora o zakupu na period od 10 godina u površini od 48,0036 hektara, čime je, navode, ukupna površina pod višegodišnjim zakupom u toj opštini povećana na čak 519,0578 hektara.\nNova Varoš ima najveće povećanje površina pod zakupom u ovoj godini, dodajući u Upravi da se pod zakupom nalazi 278,5355 hektara, što je čak 3,5 puta više nego prethodne godine.\nNavode i da je povećanje zainteresovanosti poljoprivrednika nastalo i usled činjenica da Uprava nudi uglavnom desetogodišnje periode zakupa koji poljoprivrednicima omogućavaju izvesnost i planiranje poljoprivredne proizvodnje na duži rok.


Srđan Puhalo o 9. januaru: Morate biti šovinista, moralna nakaza i ljigavac da zaboravite genocid, ubijanja, rušenja džamija...\nSrđan Puhalo o 9. januaru: Morate biti šovinista, moralna nakaza i ljigavac da zaboravite genocid, ubijanja, rušenja džamija…\nProslavit će Republika Srpska još jedan 9. januar u inat Bošnjacima, Hrvatima i ostalim svojim mrziteljima. Bit će parada na Trgu Krajine u kojoj će se policija pretvarati da je vojska, veterana Vojske Republike Srpske da su se borili za Republiku Srpsku iz koje im odlaze djeca da bi radili fizičke poslove u Austriji i Njemačkoj, vatrogasci koji će kad zagusti zvati helikoptere Vojske BiH, civilna zaštita koja je sastavni dio naše elementarne nepogode, političari iz Srbije koji će se pretvarati da su međunarodna zajednica, ambasador Rusije koji će se pretvarati da je ono što vidi impozantno, popovi koji su dokaz da je Bog na našoj strani i Noćni vukovi koji će se pretvarati da su S 400 o kojima toliko maštamo, piše psiholog Srđan Puhalo za Frontal.ba.\n– Naravno, tu je i RTRS koji od 15. minuta mimohoda mora da pretvori u dvosatni nezaboravni uživo preneseni hepening. Predsjednica Republike Srpske Željka Cvijanović će se pretvarati da je Milorad Dodik, a članovi SNSD-a da su srećni i zadovoljni građani Republike Srpske.\nJa to ne želim zaboraviti i o tome ćutati Republiko Srpska, niti učestvovati u takvoj paradi, zaključio je Puhalo.\nDobro jutro, Republika Srpska, javite RTRS da ima još živih Prijedorčana koji su nosili bijele trake\nE.H 31/05/2019 31/05/2019\nPuhalo: “Bosna i Hercegovina je idealan komšija za Srbiju i Hrvatsku”\nDonesena Odluka o raspisivanju Javnog konkursa za izbor...\nU Veneciji postavljena 8.372 fildžana kafe za srebreničke...\nFederer i Nadal upisali pobjede i zakazali novi...\nSkaka posjetio Dom za djecu bez roditeljskog staranja\nAna Brnabić da se opredjeli da li negira...


Tokom rasprave o predlogu budžeta u Skupštini Srbije, Krstić je istakao da taj budžet Srbiju približava Uniji, jer odslikava pravo stanje stvari i polazna je osnova ka tome što će biti jedan od kriterijuma približavanja EU - a to je uvođenje reda u javne finansije.\nOn je napomenuo da je predstavnicima srpskih vlasti, ne samo u razgovorima sa MMF-om, već i sa ruskim ministarstvom finansija, rečeno da "dođe vreme kad morate da počistite kuću, uvedete red u javne finansije", i da to Vlada Srbije budžetom za 2014. godinu i radi.\nKrstić je najavio i da će se pitanje višestrukih plata i penzija državnih funkcionera rešavati do sredine naredne godine, i to sistemskim rešenjima, a ne na individualnim primerima i demagogijom.\nOn se složio sa pojedinim poslanicima da obrazovni sistem Srbije treba da se menja i prilagodjava tržisnoj privredi, odnosno da odgovara na potrebe tržišta, a prvi korak u tom smeru biće reforma javnog sertora, počev od drugačijeg načina vrednovanja rada, načina plaćanja nastavnika i učitelja, kao i prilagođavanja obrazovnih programa.\nKrstić je napomenuo i da je predlog budžeta za 2014. pred poslanicima identičan onome koji je Vlada podnela Skupštini i da amandmanima nije predložena nijedna suštinska izmena, naročito ne po pitanju obrazovanja.


Banke u eurozoni pozajmile 233,5 milijardi eura od ECB – The PRESTIGE\nKineska kompanija Didi povlači se sa Njujorške berze prije 2 danaSerija “Game of Thrones” donijela Hrvatskoj 181 milion eura prije 2 danaOsnivač Bajnensa otkriva do kada će svi preći na kriptovalute prije 2 dana30 najtraženijih digitalnih vještina i znanja kroz idućih 5 godina prije 2 danaEU kaznila pet banaka zbog kartelskog udruživanja prije 2 danaMask prodao novi paket dionica Tesle vrijedan preko milijardu dolara prije 2 danaLista 100 najboljih vina na svijetu prije 2 danaUskoro stiže novi, jeftiniji iPhone SE prije 2 danaTel Aviv najskuplji grad na svijetu prije 3 danaOzvaničen Global Getaway: Zapadnom Balkanu 30 milijardi eura prije 2 dana\nBanke 24.03.2017. banke, ECB, eurozona, kredit\nS obzirom da je sve više signala koji govore da će troškovi zaduživanja uskoro poskupjeti, banke u eurozoni su požurile da od Evropske centralne banke uzmu posljednju rundu jeftinih dugoročnih kredita\nGotovo 474 banke je pozajmilo ukupno 233,5 milijardi eura, što je četiri puta više u odnosu na 62,2 milijarde eura, koliko su pozajmile od ECB tokom prethodne runde u decembru.\nEkonomisti Unikredit banke objašnjavaju da je to bila posljednja šansa da dobiju sredstva po veoma povoljnim uslovima. ECB je 2015. godine lansirala “Ciljani program dugoročnog refinansiranja”, da bi ga u martu prošle godine produžila za dodatnih godinu dana.\nU sklopu tog programa namijenjenog podsticanju kreditiranja realne privrede, banke u eurozoni su bile u mogućnosti da se zadužuju po nultoj kamati.\nUniCredit mora platiti 1,3 milijarde zbog kršenja sankcija\nZa 30 radnih mjesta u Banca d'Italia konkurisalo skoro 85.000 ljudi


Prirodno-matematički fakultet > Vesti > Najave > SLOVENAČKO VEČE\nLEPOTA KOJA SE NE ODBIJA - ZANIMLJIVO HUMANITARNO VEČE\nU organizaciji studenata treće godine smera Menadžer u hotelijerstvu Departmana za geografiju, turizam i hotelijerstvo, sa Prirodno-matematičkog fakulteta u Novom Sadu, a u okviru predmeta ,,Animacija i logistika u turizmu”, 15. maja 2014. godine organizuje se animatorsko tematsko veče pod nazivom ,,Lepota koja se ne odbija – Slovenija".\nNovosađani su već imali prilike da u proteklih pet godina, uživaju na 29 tematskih događaja (Mađarsko veče, Meksičko veče, Gipsy night, Irsko veče, Kubansko, Grčko, Francusko, Tursko, Indijsko veče, Vojvođansko veče, ...detaljnije na http://www.dgt.uns.ac.rs/page.php?41). Sva prikupljena sredstva namenjena su za kupovinu neophodnih stvari za opremanje i oplemenjivanje prostora Očnog odeljenja za decu u Kliničkom centru Vojvodine, dok će slatkiši i igračke koje gosti tradiciolano donose na samo veče biće uručeni štićenicima u Dečjoj sigurnoj kući u Novom Sadu.\nCilj ove manifestacije je da zainteresovanima prikaže Sloveniju kao izuzetnu turističku destinaciju kroz celovečernji program koji je humanitarnog karaktera. Projekat je podržan od strane Ambasade Republike Slovenije u Srbiji i mnogobrojnih sponzora i donatora, a na samoj večeri uvaženi gost će biti i njegova Ekselencija Ambasador Republike Slovenije u Srbiji.\nVeče Slovenije " Lepota koja se ne odbija" je 15. maja u 20.00 sati u restoranu "Ribarac" na Ribarskom ostrvu.\nCena ulaznice je 1.000 RSD, a uključuje aperitiv, kompletnu večeru sa predjelom, glavnim jelom i dezertom.\nUlaznice mogu da se rezervišu putem telefona, kontakt osoba je Aleksa Dević, 063/381-178.


Uduplan uvoz iz Rusije u BiH - Portal 072info\nUduplan uvoz iz Rusije u BiH\nUvoz u BiH iz Rusije, koja se suočava sa sve većim sankcijama Evropske unije zbog sukoba u Ukrajini, uduplan je u prethodna dva mjeseca u odnosu na iste mjesece prošle godine, dok je izvoz BiH u tu zemlju smanjen, navodi Capital pozivajući se na podatke UIO BIH.\nVrijednost robe koja je u tom periodu uvezena iznosila je 77,8 miliona KM, dok je ta vrijednost u istom periodu prošle godine iznosila 36,8 miliona KM.\nU februaru i martu BiH je u Rusiju izvezla skoro duplo manju količinu robe, a to se osjetilo i na vrijednosti koja je sa prošlogodišnjih 5,2 miliona KM smanjena na 3,8 miliona KM.\nIzvoz BiH u Ukrajinu u februaru i martu prošle godine iznosio je 1,5 miliona KM, a sada je smanjen na 1,35 milona KM, dok je uvoz iz Ukrajine u BiH prepolovljen sa 8,9 miliona na 4,7 miliona KM, pokazuju podaci Uprave za indirektno oporezivanje.\nDomaći privrednici rekli su ranije za Capital da će posljedice sukoba Rusije i Ukrajine osjetiti i privreda BiH, kako indirektno kroz skok cijena, što se gotovo svakodnevno i dešava, tako i direktno jer bi moglo doći do smanjenja spoljnotrgovinske razmjene sa tim zemljama.\nPrethodni članakCIA upozorila: Ne treba olako shvatati Putinove prijetnje o korištenju nuklearnog oružja\nSljedeći članakNegativne reakcije na njegov izgled: “Ljudi me se plaše zbog mojih tetovaža i misle da sam loša osoba”


Objavljeno: 29.03.2013, 10:33:09 , 10:36:56\nPanasonik napušta Njujoršku berzu posle 42 godine\nJapanska korporacija Panasonik odlučila je da isključi svoje hartije od vrednosti sa listinga Njujorške berze, i u najskorije vreme će rukovodstvu berze podneti zvaničan zahtev za to.\nAP/S. Kambayashi, ilustracija\nTOKIO - Japanska korporacija Panasonik odlučila je da isključi svoje hartije od vrednosti sa listinga Njujorške berze, i u najskorije vreme će rukovodstvu berze podneti zvaničan zahtev za to.\nRazlog za to je, kako se navodi u saopštenju Panasonika, "ekonomska necelishodnost njihovog prisustva na Njujorškoj berzi, gde se trguje neznatnim udelom aktiva korporacije". Kako se očekuje, proces isključenja akcija Panasonika sa listing biće završen u aprilu ove godine, preneo je Finmarket.\nHartijama od vrednosti Panasonika trguje se na Njujorškoj berzi od 1971. godine. Trenutno je to jedina strana berza na kojoj je prisutna japanska korporacija i to sa nešto više od dva odsto ukupnog obrta kompanije.\nPoslednjih godina, zbog finansijskih teškoća, Panasonik je bio prinuđen da napusti jedan broj svetskih tržišta. Prognozirani gubitak kompanije za 2012. fiskalnu godinu, koja se u Japanu završava 31. marta, iznosi oko 760 milijardi jena (osam milijardi dolara). Panasonik je u gubicima četvrtu godinu za redom.\nTagovi: Panasonik, Njujorška berza, hartije od vrednosti, kompanije


Protesti sindikata moguća radikalizacija i blokada saobraćajnica - video - Sandžak Haber - Sandžačke Internet Novine\nNaslovna Vijesti Protesti sindikata moguća radikalizacija i blokada saobraćajnica – video\nProtesti sindikata moguća radikalizacija i blokada saobraćajnica – video\nBEOGRAD – Lideri dva reprezentativna sindikata Ljubisav Orbović i Branislav Čanak potpisali su danas odluku o stupanju u generalni štrajk zaposlenih na teritoriji Republike Srbije, počev od 17. jula pa sve do povlačenja iz skupštinske procedure predloženih izmena i dopuna zakona o radu i penzijsko-invalidskom osiguranju.\nČanak: Moguća radikalizacija protesta\nPredsednik Ujedinjenih granskih sindikata Nezavisnost Branislav Čanak izjavio je danas da će sindikati radikalizovati protest, sto podrazumeva i blokade saobraćaja, ukoliko poslanici budu usvojili predloge Zakona o radu i penzijsko-invalidskom osiguranju.\nČanak je za agenciju Beta rekao da odluka o radikalizaciji protesta zavisi od “otuđene gospode iz parlamenta”.\n“Sve zavisi od njih, što više budu otuđeni, moraćemo da primenjujemo radikalnije mere kako bi ih vratili u Srbiju. Nijednu meru u tom smislu ne isključujem, moguće su i blokade saobraćaja”, rekao je Čanak.\nOn je kazao da je današnji protest predstavnika sindikata u Pionirskom parku posvećen radnicima 153 preduzeća u restrukturiranju koji “tavore u očekivanju da im neko da posao”.\n“Najgore je to što ti ljudi čekaju da ih neko tretira kao živa bića, što čekaju da im neko reši problem zaostalih zarada, zdravstvenog osiguranja. Postoje preduzeća u kojima radnici 22 meseca nisu primili plate niti su im overene zdravstvene knjižice a u isto vreme skupština usvaja zakon koji predviđa kaznene poene za manje godina staža”, kazao je Čanak.\nVulin: Sindikati kopaju rovove\nMinistar za rad zapošljavanje i socijalnu politiku Aleksandar Vulin ocenio je danas da sindikati najavom da stupaju u generalni štrajk pokazuju više tvrdoglavost nego razum kao i da se takvim ponašanjem “kopaju rovovi”.\nVulin je novinarima u parlamentu gde je u toku rasprava o predloženim izmenama zakona o radu i PIO rekao da smatra da treba ići putem dogovora i da sindikati treba da razmišljaju o tome da će vladajuća većina i sutra biti ovde i da treba doneti zakone i o socijalnom preduzetništvu, socijalno ekonomskom savetu, o štrajku, sindikatima…\n“Život će nastaviti da teče. Mislim da se ovakvim ponašanjem samo kopaju rovovi iz kojih bi smo svi morali da izađemo” rekao je ministar.\nOdržan i protest\nPredstavnici nekoliko sindikalnih organizacija i predstavnika poslovodstava preduzeća u restrukturiranju, koji su danas održali protest ispred Ministarstva privrede nastavili su ga ispred Skupštine Srbije pošto ih, kako su poručili, ministar privrede Dušan Vujović nije primio na razgovor.\nOni su pozvali poslanike da izađu i kažu šta misle o vladinom predlogu izmena Zakona o radu.\nPrema rečima predstavnika sindikalaca koji su se prethodno sastali sa državnim sekretarom Ministarstva privrede Draganom Stevanovićem protest će biti nastavljen, jer samo sindikati s ministrom “žele da razgovaraju o ozbiljnim stvarima”.\nSindikati su poručili da su svoje zahteve predali u Ministarstvo privrede i da od Vujovića očekuju da ih kontaktira.\nOni su ponovili da će se protesti nastaviti i narednih dana, a da će u ponedeljak biti održan i sastanak radne grupe koja će razmatrati mogućnost radikalizacije protesta.\nPredstavnici Samostalnog sindikata metalaca Srbije, Granskog sindikata industrije, energije i rudarstva “Nezavisnost”, Samostalnog sindikata hemije i nemetala Srbije i poslovodstava preduzeća u restrukturiranju danas su održali zajedničku sednicu na kojoj je trebalo da se razgovara o predlozima Ministarstva privrede za izlazak iz krize preduzeća u restrukturiranju.\nS obzirom na to da ministar privrede nije došao na tu sednicu predstavnici sindikata su organizovali protestnu šetnju do Ministarstva privrede.\nTri osnovna zahteva\nPredstavnici sindikalnih organizacija preduzeća u restrukturiranju – samostalnog sindikata metalaca Srbije, granskog sindikata industrije, energije, rudarstva “Nezavisnost”, Samostalnog sindikata hemije i nemetala Srbije i Poslovodstva održali su najpre zajedničku sednicu na kojem su formulisali tri osnovna zahteva za predstavnike vlade.\nZahtevi se odnose na upošljavanje postojećih kapaciteta za rešavanje statusa tih preduzeća, obezbeđivanje isplate minimalnih zarada i overe zdravstvenih knjižica i realizacije socijalnih programa.\nPredstavnici sindikata predali su u pisarnicu Skupštine Srbije zahteve za povlačenje predloženih izmena zakona o radu i penzijsko-invalidskom osiguranju i najavili da će u Pionirskom parku ostati do četvrtka za kada je najavljeno usvajanje tih zakonskih predloga.\nOrbović: Protesti u četvrtak, hoćemo referendum\nPredsednik Saveza Samostalnih sindikata Srbije Ljubisav Orbović najavio je da će u četvrtak biti održan generalni protest zaposlenih iz cele Srbije ispred Doma narodne skupštine i istakao da se prikupljaju potpisi za referendum o povlačenju vladinih predloga izmena zakona o radu i penzijsko-invalidskom osiguranju.\nKako je naveo, neophodno je prikupiti 100.000 potpisa, ali očekuje da će u veoma kratkom roku prikupiti pola miliona, ali je istakao da je “pitanje da li je Skupština spremna da ispoštuje volju građana na taj način i da taj zakon povuče iz procedure”.\nOrbović je to rekao ispred sedišta tog sindikata na trgu Nikole Pašića gde su se okupili radnici iz preduzeća u restrukturiranju i članovi SSSS i UGS “Nezavisnost” koji su potom prošetali ulicom kralja Milana do sedišta Ministarstva privrede.\nTaj skup je, kako je istakao, bio planiran još pre dve nedelje i nije povezan sa predloženim izmenama Zakonom o radu, ali će se, kako je rekao, okupljanje radnika iz preduzeća u restrukturiranju, koji žele da iskažu nezadovoljstvo, nastaviti i narednih dana ispred Ministarstva privrede.\nPrethodni tekstTri runde protiv droge\nSledeći tekstImena 284 žrtve koje će biti ukopane u nedjelju u Prijedoru


Trener Crvene zvezde Dejan Stanković nakon remija sa Hofenhajmom i plasmana u nokaut fauzu Lige Evrope, izjavio je za RTS da su njegovi momci zaslužili ovaj uspeh, koji nije bilo lako ostvariti.\n"Svaka čast momcima, klubu, navijačima, stručnom štabu, svima. Nije lako, bili su fenomenalni, falili su igrači, ali kad razmislite, ne fali niko. Mi smo grupa, svi smo jaki, sa ovakvim odnosom, >> Pročitaj celu vest na sajtu RTS << čestitam momcima od sveg srca", prvi su utisci Stankovića nakon meča.\nŠef struke Crvene zvezde izjavio je da je srpski klub ostvario cilj, iako je zadatak bio težak.\n"Ne gledam na lepotu, da li je bilo lepo ili ne, cilj je rezultat. Siguran sam da smo dobro stajali na terenu, oni su ozbiljna ekipa, jedan dominantan tim u grupi i to se vidi. Igrali su bez par igrača, ali ta razlika se nije videla na terenu, bili smo dobri, kompaktni, čvrsti, nije bilo lako, ali ne ide se lako u nokaut fazu Lige Evrope", dodao je Stanković.\nCrvenu zvezdu do kraja ciklusa grupne faze očekuje još jedan meč, na gostovanju kod Slovana.\n"Protiv Slovana idemo da se odmorimo. Imamo meč sa Zlatiborom u nedelju, pa idemo u Liberec, videćemo u kojem sastavu i u kakvom stanju", zaključuje srpski trener.\nRadio Televizija Vojvodine: Stanković: Znamo koliko smo radili i žrtvovali se; Igrači: Ne stajemo ovde\nSTANKOVIĆ POSLE PLASMANA U 1/32 LIGE EVROPE: Izborili smo evropsko proleće, šta tražiti više!?\n00:01: ISTORIJSKO PUTOVANJE BEZ PRATNJE LEDOLOMCA: Ruski gas u januaru p...


CMG: Šef kineske diplomatije o opasnostima AUKUS-a\nBeta 30. septembra 2021. 09:20\nKineski ministar inostranih poslova Vang Ji je u odvojenim telefonskim pozivima sa kolegama iz Malezije i Bruneja naglasio opasnosti od nuklearne podmornice AUKUS, prenela je danas Kineska medijska grupa (CMG).\nVang je rekao da će trilateralni bezbednosni pakt AUKUS koji su formirali SAD, Velika Britanija i Australija stvoriti rizik od širenja nuklearne energije.\nSAD su jednostrano sankcionisale druge zemlje koje razvijaju tehnologije obogaćivanja uranijuma, ali je poštedeo Australiju, što će definitivno doneti rizik od širenja nuklearne tehnologije i nuklearnih materijala i uticati na medjunarodni sistem ograničavanja širenja nuklearne energije, istakao je Vang.\nRekao je da bi pakt takodje mogao izazvati još jednu rundu trke u naoružanju.\nOn je dodao da će taj potez predstavljati stvarnu pretnju za zemlje u regionu, a druge zemlje bi mogle slediti njegov potez i pokrenuti novu rundu trke u naoružanju, ili čak preći nuklearni prag.\n„To će takodje naštetiti regionalnom prosperitetu i stabilnosti“, primetio je Vang.\nUz zajedničke napore Kine, ASEAN-a i drugih zemalja regiona tokom godina, region je postao najdinamičniji i najbrže rastući region na svetu, rekao je Vang.\n„Medjutim, insistiranje AUKUS-a na stvaranju regionalnih tenzija bacilo je senku na mir, stabilnost i razvoj regiona“, rekao je Vang i dodao da će sporazum sabotirati izgradnju zone bez nuklearnog oružja u jugoistočnoj Aziji.


Ilustrovana Politika – Politika AD\n1958. godine 84\nOgnjan Radulović ćirilica\nod 30 godina i stariji, podjednako Srbija, Crna Gora, Bosna i Hercegovina, Makedonija, Hrvatska, Slovenija, Zapadna Evropa, SAD\nnedeljnik (50 brojeva plus jedan dvobroj uoči novogodišnjih i božićnih praznika) Cetinjska 1\nProsečan tiraž: 011 33-01-442\nSadržaj: je namenjen celoj porodici, nudi aktuelne teme, kao i priče o običnim ljudima, njihovim sudbinama, željama, uspesima. Po tome se razlikuje od većine drugih časopisa kod nas, koji su, uglavnom ili isključivo, okrenuti poznatim ličnostima i estradi. Ilustrovana Politika tradicionalno neguje reportažu kao formu pisanja.\nStalne rubrike: Aktuelno, Foto nedelje, Naš intervju, Putopis (domaći i strani), Širom sveta, Sudbine, Sport, Televizija, Moj dom (stanovanje, kućni ljubimci, cveće), Automobili, Nega i zdravlje, Moda, Stari zanati, Naši u svetu, Kuhinja (i recepti), Film, Pozorište.\n„Ilustrovana Politika“ je oduvek bila zamišljena i stvarana kao magazin namenjen celoj porodici. Prema istraživanjima agencija, „Ilustrovana“ je jedan od malobrojnih magazina koji podjednako čitaju muškarci i žene, mada je uočljiv blagi trend rasta kod muške populacije.\n2020 © Politika-AD


Ruskinje poručile Srbima: Molimo vas, nemojte da nosite ovo! - Muški magazin - trendovi, fitness, lifestyle, saveti, devojke...\nPrelepe dame su otkrile da vole naše muškarce i da su Srbi jedni od najlepših muškaraca na planeti. Međutim, one su takođe objasnile da naše muškarčine imaju problema sa modom i da se često dešava da nose stvari koje jednostavno treba da budu zabranjene zakonom.\n„Srbi su zaista prelepi, visoki i muževni, ali imaju smisao za odevanje koji kao da je kreiran u stripu“, rekla je jedna od Ruskinja koja želi da pomogne našim mušakrcima da se bolje oblače. Zato vam danas predstavljamo nekoliko stvari koje pod hitno morate izbaciti iz garderobera, ako želite da vam sledeća ljubavna avantura bude sa Ruskinjom.


Humanitarna akcija za dvoipogodišnjeg Stefana - Televizija Kopernikus TV K::CN\nHumanitarna akcija za dvoipogodišnjeg Stefana\n01/12/2016 | Društvo\nHumanitarna akcija za lečenje dvoipogodišnjeg Stefana organizovana je u Nišu. Ekipa Zavoda za zdravstvenu zaštitu radnika proveravala je nivo šećera u krvi i krvni pritisak sugrađanima, koji su ostavljali dobrovoljni prilog.\nU okviru humanitarne akcije Zavoda za zdravstvenu zaštitu radnika doprinos u prikupljanju novčane pomoći za izlečenje dvoipogodišnjeg Stefana dali su građani Niša, koji su mogli da provere svoje zdravlje, kao i da u postavljenoj kutiji ostave dobrovoljni prilog za Stefana, koji se od 4. novembra bori sa teškom bolešću malignog sarkoma mekih tkiva.\nZaposleni u Zavodu za zdravstvenu zaštitu radnika Niš pomažu izdvajanjem novčane pomoći iz svojih sredstava i pozivanjem sugrađana da to isto učine.\nZamenik predsednika Skupštine opštine Medijana Srđan Aleksić odrekao se svojih primanja, kako bi pomogao onima kojima je pomoć neophodna. Deset hiljada dinara izdvojeno je za Stefana.\nKako bi Stefan dobio šansu u borbi za život potrebna je pomoć i šira akcija u prikupljanju novca. Stefan Miladinović rođen je 9. januara 2014. godine u Nišu. Na Dečjoj hiruškoj klinici u Nišu operisan je 9. novembra, ali je za tu tešku bolest neophodan odlazak u neku od inostranih klinika.


HP ubrzava aplikativne inovacije za cloud HP ubrzava aplikativne inovacije za cloud – Personal magazin\nHP predstavlja nova rešenja koja unapređuju saradnju između timova koji se bave razvojem, testiranjem, infrastrukturom i operativnim poslovima. Nova rešenja omogućavaju organizacijama da uklone IT silose i brzo kreiraju kvalitetne…\nHP predstavlja nova rešenja koja unapređuju saradnju između timova koji se bave razvojem, testiranjem, infrastrukturom i operativnim poslovima. Nova rešenja omogućavaju organizacijama da uklone IT silose i brzo kreiraju kvalitetne i inovativne aplikacije za hibridna i cloud okruženja.\nNove verzije HP Application Lifecycle Management (ALM) i HP Performance Center (PC) rešenja omogućavaju organizacijama da podstaknu inovacije kroz kontinualno pokretanje aplikacija pomoću novih funkcija HP Lab Management Automation i HP Continuous Application Performance Delivery.\nDa bi postigle kontinualno pokretanje aplikacija organizacije usvajaju DevOps metod razvoja softvera koji ističe bolju komunikaciju i saradnju između timova koji se bave razvojem, testiranjem, infrastrukturom i operativnim poslovima. DevOps omogućava da se IT silosi ujedine kroz set zajedničkih standarda i praksi, što omogućava kontinualno pokretanje aplikacija i usluga koje se prilagođavaju promenljivim potrebama organizacija.\nBolja vidljivost radi kvalitetnijih aplikacija\nDa bi poboljšao uvid menadžmenta u ciklus razvoja aplikacija, HP je unapredio HP Application Lifecycle Management (ALM) 11.5 platformu. Nova ponuda pruža izmenjene izveštaje s informacijama o progresu. Pored toga, HP ALM 11.5 se integriše u HP Enterprise Collaboration softver koji omogućava komunikaciju između ključnih činiliaca za životni ciklus aplikacija. Nova ponuda korisnicima omogućava da:\nDonose brže i preciznije odluke zahvaljujući boljoj saradnji timova uključenih u pripremu aplikacija. Oni mogu zajedno osmisliti zahteve, kreirati RSS fidove s alarmima i pratiti diskusije o razvoju, testovima i problemima.\nPoboljšaju efikasnost programera kroz unapređen HP Application Lifecycle Intelligence 2.6, ključnu komponentu HP ALM rešenja koja dodaje podržku za Git – sistem za kontrolu verzija – i softver za upravljanje izvornim kodom.\nDevOps saradnja unapređuje kvalitet aplikacija\nNovi HP Performance Center (PC) 11.5 za testiranje performansi aplikacija unapređuje njihov kvalitet pre objavljivanja kroz rešenje HP Continuous Application Performance Delivery. Nova funkcija omogućava timovima za testiranje i operativne poslove da vide realne podatke o performansama i upotrebe ih za testiranje. Pored toga, korisnici mogu da:\nIdentifikuju potencijalna uska grla na osnovu podataka iz HP Business Service Management softvera i drugih alata.\nDodatno ubrzaju testnu konfiguraciju upotrebom podataka koje prikuplja HP SiteScope.\nHP predstavlja i HP Lab Management Automation za HP ALM 11.5 i HP PC 11.5. Ova funkcija ubrzava razvoj kvalitetnih aplikacija tako što automatizuje konfigurisanje testnog okruženja radi usklađivanja s realnim scenarijima, poput privatnih ili hibridnih cloud sistema. Ovo omogućava da se obezbede željene performanse, funkcije i bezbednost aplikacija, pre puštanja u rad.\nHP Software Professional Services for Application Lifecycle Management omogućavaju skraćivanje vremena do ostvarivanja vrednosti od DevOps pristupa baziranog na HP ALM 11.5 rešenju. Nova HP Lab Management Foundation Service omogućava organizacijama da ubrzaju testiranje aplikacija uz održavanje njihovog kvaliteta. Ove usluge automatizuju pokretanje i upotrebu testnih okurženja, kao i zakazivanje proba.\n„Nastanak inovativnih aplikacija onemogućavaju silosi u koje su odvojeni timovi za razvoj, testiranje i operativne poslove, a sve to donosi kašnjenja, propuštene šanse i potencijalne greške u aplikacijama“, rekao je Matthew Morgan, potpredsednik, Product Marketing, Applications, Software, HP. „Integrisanjem informacija i procesa iz IT operative u upravljanje životnim ciklusom aplikacija, HP obezbeđuje važnu osnovu za DevOps pristup i omogućava organizacijama da ostvare poslovne rezultate kroz kontinualno pokretanje inovativnih aplikacija.“\nUnapređivanje testiranja aplikacija\nNove mogućnosti za testiranje aplikacija napravljene su tako da podrže kontinualan rad radi pojednostavljivanja i ubrzavanja testova. HP predstavlja i unapređena rešenja:\nPojednostavljeni proces pravljenja skriptova i kraće vreme za njihovo kreiranje uz HP LoadRunner 11.5 rešenje za testiranje opterećenja koje obuhvata novi Virtual User Generator (VUGen) editor skriptova. Pored toga, unapređena ponuda podržava testove vezane za Internet Explorer 9, HTML5 jezik, 64-bitna okruženja i IPv6.\nBrže i efikasnije ručno testiranje uz rešenje HP Sprinter koje automatizuje skriptove koji se ponavljaju. HP Sprinter obuhvata nove mogućnosti koje eliminišu naporne manuelne radnje, poput provere pravopisa ili provere usklađenosti sa lokalizacijom. Ovo omogućava testerima da se fokusiraju na proveru metodologije.\n„Brza obrada velikog broja prijava za hipoteku je kritična za naš poslovni rezultat“, rekao je Andy Nightingale, performance automation lead, Fidelity National Financial. „Neprevaziđene mogućnosti HP LoadRunner rešenja omogućavaju nam da brzo otkrijemo uska grla, pre nego što aplikacija bude puštena u rad, što sprečava nastanak skupih problema nakon pokretanja.“\nHP Application Lifecycle Management rešenja su ključna komponenta HP IT Performance Suite, nove generacije softverskih platformi za poslovne performanse, koja omogućava IT menadžmentu da unapredi performanse uz operativno izveštavanje.\nHP ubrzava aplikativne inovacije za cloud was last modified: June 29th, 2012 by Redakcija\nHPHP Application Lifecycle ManagementHP Performance Center\nETV u promotivnoj kampanji “HD caffe”


SAP forum o poslovnim inovacijama – Personal magazin\nKompanija SAP organizovaće u sredu, 12. juna u Jugoslovenskom dramskom pozorištu u Beogradu svoju najveću godišnju konferenciju SAP Forum Beograd, pod naslovom “Iskusite budućnost poslovanja”. Tema konferencije SAP Forum Beograd…\nKompanija SAP organizovaće u sredu, 12. juna u Jugoslovenskom dramskom pozorištu u Beogradu svoju najveću godišnju konferenciju SAP Forum Beograd, pod naslovom “Iskusite budućnost poslovanja”. Tema konferencije SAP Forum Beograd biće najnoviji svetski trendovi u domenu poslovnog softvera i tehnologije u službi boljeg poslovanja, a inovativna poslovna rešenja biće predstavljena kroz primere dobre prakse domaćih i inostranih kompanija. O primeni SAP poslovnih inovacija u cilju unapređenja poslovanja govoriće Vojislav Genić, generalni direktor SAP-a za Jugoistočnu Evropu i Simon Kaluža, generalni direktor SAP-a za Centralnu i Istočnu Evropu. Olivera Vujnović, IT direktor Naftne industrije Srbije govoriće o budućnosti poslovanja u NIS-u, odnosno o SAP inovacijama koje je NIS uveo ili planira da uvede, a o konkretnim iskustvima u primeni SAP-a u poslovanju i postignutim rezultatima, govoriće predstavnici kompanija Victoria Group, Nelt i Mozzart.\n“SAP Forum Beograd je izuzetna prilika da se naši budući korisnici upoznaju sa najnovijim rešenjima, a poslovna javnost uputi u novine i uveri u rezultate njihove efikasnosti. Posebno je značajno čuti lična iskustva kompanija koje koriste SAP rešenja u svakodnevnom radu. Verujem da će konkretni primeri o kojima će biti reči na konferenciji, kao i ostvareni rezultati, biti više nego slikovit primer brojnih mogućnosti za transformaciju poslovanja koje pruža SAP”, istakao je Vojislav Genić, generalni direktor SAP-a za Jugoistočnu Evropu (SEE).\nSAP forum o poslovnim inovacijama was last modified: June 7th, 2013 by Redakcija\nAtos SrbijaS&T SrbijaSAP


You are at:Home»ILIJAŠ»Počinje predizborna kampanja\nPredizborna kampanja za lokalne izbore u Bosni i Hercegovini zvanično će početi danas i trajat će 30 dana, tokom kojih će se vršiti obraćanja političkih subjekata, kao i emitovanje plaćenog političkog oglašavanja.\nIzborna šutnja počet će 24 sata prije otvaranja biračkih mjesta, odnosno 14. novembra u 7.00 sati i trajat će do njihovog zatvaranja.\nIzborni program Radio Ilijaša počinje danas u 16 sati i završava se u četvrtak 12. novembra . Za sve registrovane političke subjekte za Izbornu jedinicu Ilijaš omogućeno je predstavljanje.\nNa našoj web stranici formirana je posebna kategorija Izbori 2020, gdje su dostupna sva obavještenja, raspored predstavljanja, kao i važeći cjenovnik za plaćeno političko oglašavanje.\nPrevious ArticleTribinu “Alija Izetbegović – naš predsjednik i vrhovni komandant” moguće pratiti samo preko online prenosa\nNext Article Biblioteka Ilijaš sutra nastavlja sa radionicama za najmlađe


utorak, 16 Oktobar 2012 17:14 Juniori BIH se plasirali u viši rang\nJuniorska nogometna reprezentacije Bosne i Hercegovine plasirala se u elitnu rundu kvalifikacija za evropsko prvenstvo za igrače do 19 godina, 2013. u Litvaniji. Izabranici selektora Tonija Karačića su u posljednjem kolu kvalifikacijskog turnira u Sarajevu danas na stadionu "Asim Ferhatović-Hase" savladali Kazahstan sa 4:2.Strijelci za BiH bili su Hajradinović (12.), Armin Hodžić (27., 76.) i Ćiva (36.), dok je oba gola za Kazahstan postigao Makayev (34., 80.-penal). U drugoj utakmici u grupi Slovačka je pobijedila Norvešku sa 2:1. BiH je kvalifikacije okončala na prvom mjestu sa dvije pobjede i jednim porazom, a isti učinak imaju i drugoplasirana Norveška i trećeplasirana Slovačka. No, BiH i Norveška su zahvaljujući boljem omjeru u međusobnim susretima izborili direktan plasman u elitnu rundu, dok će Slovaci morati da sačekaju rasplet u ostalim grupama i plasiraju se kao najbolja trećeplasirana ekipa. Rezultati i tabela Osme grupe: 11. oktobra: Norveška - BiH 3:1 Slovačka - Kazahstan 5:0\n16. oktobra: BiH - Kazahstan 4:2 Norveška - Slovačka 1:2\nTabela: 1. Bosna i Hercegovina 3 2 0 1 9:5 62. Norveška 3 2 0 1 10:5 6 3. Slovačka 3 2 0 1 7:5 6 4. Kazahstan 3 0 0 3 4:15 0\nIzvlačenje grupa elitne runde kvalifiakcija bit će obavljeno 5. decembra u Nyonu. Tweet\n« Video: atmosfera pred utakmicu BIH-Litvanija 3-0 »\nna vrh Vi ste ovdje: HomeZenicaSportJuniori BIH se plasirali u viši rang


Tanjug 31. marta 2021. 13:29\nBEOGRAD – Ministar finansija Siniša Mali podsetio je poslodavce da je danas poslednji dan prijave za isplatu polovine minimalne zarade za mesec mart, a da već sutra, 1. aprila, kreće prijava za april.\n„Poslodavci se za korišćenje ovih mera mnogu prijaviti na portalu Poreske uprave i to za svaki mesec posebno, a za prijavu imaju vremena do poslednjeg dana u tekućem mesecu“, rekao je Mali.\n„Prva izmena, u odnosu na prethodni period, odnosi se na maksimalne vrednosti kredita koje banke mogu da plasiraju sa garancijom države, a koje se uvećava za 500 miliona evra, tako da će iznositi ukupno 2,5 milijardi evra. Druga izmena je da će ovakvih krediti biti raspoloživi do 30. juna 2022. godine“, objasnio je on.\n„Maksimalna vrednost kredita pokrivenih drugom garantnom šemom iznosiće 500 miliona evra”, istakao je on.\n„Želeli smo da na ovaj način pružimo dodatnu podršku posebno ugroženim sektorima, na koje je ova kriza najviše uticala, i da im pomognemo da obezbede neophodnu likvidnost“, rekao je on.\n„Naš glavni stub nosač je građevinska industrija i u stopu je prate ostali sektori, poput poljoprivrede ali i mnogi drugi jer je naša privreda fleksibilna. Takođe, mnogi privrednici su se uspešno prilagodili novonastalim okolnostima u krizi“, rekao je on.\n„Punoletni građani će se za ovu pomoć prijavljivati od 28. aprila do 15. maja, elektronskim ili telefonskim putem, dok će se korisnicima penzija, primaocima novčane socijalne pomoći i licima u zavodu za izvršenje krivičnih sankcija pomoć biti uplaćena bez podnošenja prijave“, objasnio je on.


Ashdown: Nedopustivo da se javna sredstva koriste za podršku optuženicima - 2004-04-05\nVisoki predstavnik međunarodne zajednice za BiH, Paddy Ashdown saopštio je danas u Banjaluci, nakon sastanka sa zvaničnicima Republike Srpske, da pojedini elementi iz SDS-a podržavaju optužene za ratne zločine te da je to jedan od razloga za njegovu odluku o zabrani finansiranja ove stranke iz budžeta.\nRepublika Srpska predstavlja glavnu prepreku na putu Bosne i Hercegovine ka Evropi i pred njom sada stoji odluka da li će biti dio snaga koje vode zemlju ka Evropi ili će biti prepreka za to. Izjavio je ovo danas u Banjaluci, visoki predstavnik Paddy Ashdown nakon sastanka sa predsjednikom Republike Srpske, Draganom Čavićem, premijerom Draganom Mikerevićem i predsjednikom Narodne Skupštine, Draganom Kalinićem. Sastanku su prisustvovali i pojedini ambasadori zemalja Evropske Unije u BiH. Ashdown je istakao da su opstrukcije prisutne u donošenju zakona o javnim nabavkama, zakonu o notarima i Javnom radi-televizijskom sistemu a posebno u saradnji sa haškim tribunalom. S tim u vezi on je obrazložio i razloge donošenja odluke o zabrani finansiranja Srpke demokratske stranke iz budžeta.\n»Neki elementi u SDS-u održavaju finansijske kontakte sa optuženima za ratne zločine«, bio je jasan Ashdown. On je, stoga, istakao da bi bi bilo veoma neodgovorno s njegove strane da dozvoli da se javna sredstva koriste za finansiranje haških optuženika, uključujući i osnivača SDS-a Radovana Karadžića. I Ambasador Holandije u BiH, Robert Bošer, u ime ostalih ambasadora zemalja Evropske Unije, je jasno poručio.\n»Od Bosne i Hercegovine se zahtjeva da u potpunosti sarađuje sa haškim tribunalom što je sljedeći korak u otvaranju procesa stabilizacije i pridruživanja«, istakao je Bošer, podsjećajući da, posebno, Republika Srpska nije ispunila svoje obaveze u ovom pravcu. Predsjednik Republike Srpske, Dragan Čavić je naglasio da ovaj entitet neće biti smetnja za evropske integracije.\n»Republika Srpska, politički, i u svakom smislu riječi je opredjeljena za evropski put Bosne i Hercegovine i shvatamo potrebu funkcioalnosti Bosne i Hercegovine.«\nVisoki predstavnik i ambasadori zemalja Evropske Unije danas su se odvojeno sasali i sa potpredsjednicima Republike Srpske, Adilom Osmanovićem i Ivanom Tomljenovićem te liderom SNSD-a, Miloradom Dodikom.


Tužilaštvo FBiH odgovorilo Mikuliću - Klix.ba\nBiH Tužilaštvo FBiH odgovorilo Mikuliću\nTužilaštvo FBiH odgovorilo Mikuliću\n31.1.2013. u 18:24\nPovodom reagiranja federalnog ministra pravde Zorana Mikulića na mišljenje, prijedloge i sugestije kolegija Federalnog tužilaštva FBiH, dostavljene na Nacrt zakona o suzbijanju korupcije i organiziranog kriminala u FBiH, koje u potpunosti podržava i glavni federalni tužilac, u cilju istinitog i potpunog informiranja javnosti iz Federalnog tužilaštva FBiH istaknuli su da nije istina da se oni protive osnivanju Posebnog odjela tužilaštva za borbu protiv organiziranog kriminala i korupcije.\nNaime iz Tužilaštva je saopćeno da oni u potpunosti podržavaju borbu protiv organiziranog kriminala i korupcije, kako je i izneseno u spomenutom mišljenju na Nacrt zakona o suzbijanju korupcije i organiziranog kriminala u FBiH.\nMeđutim, Federalno tužilaštvo FBiH se protivi ideji da se organiziranju Posebnog odjela tužilaštva pristupi na način koji pretpostavlja da će se samo s trojicom posebnih tužilaca, bez osiguranja potrebne infrastrukture i uvjeta za rad, suzbiti organizirani kriminal i korupcija, kako to zamišlja federalni ministar pravde.\nSa žaljenjem se konstatira da se federalni ministar pravde nije u potpunosti upoznao sa cjelokupnim sadržajem istaknutim u mišljenju, primjedbama i sugestijama, zbog čega se izražava ozbiljna zabrinutost za takav neprofesionalan pristup ovako ozbiljnoj temi.\n- Notorna je neistina da se Federalno tužilaštvo FBiH ne želi baviti svojim poslom, jer svi statistički podaci ukazuju na činjenicu da je Federalno tužilaštvo FBiH ažurno i efikasno tužilaštvo, koje je u periodu od 2006. do kraja 2012. godine, riješilo sve predmete iz svoje nadležnosti - podsjeća se u saopćenju.\nNadalje se ističemo da Federalno tužilaštvo FBiH ima nadležnost postupanja pred svim općinskim, kantonalnim i Vrhovnim sudom FBiH, kao i formalnu nadležnost za vođenje istraga, ali samo u slučajevima kada dođe do saznanja da se te istrage ne mogu efikasno sprovesti nadležna kantonalna tužilaštava.\n- Očito da federalni ministar pravde u svom nepoznavanju odredbi o nadležnostima sudova u Federaciji BiH, ali i nadležnosti Federalnog tužilaštva FBiH, smatra da bi jedanaest federalnih tužilaca trebalo da, na području Federacije BiH, supstituira rad 171 kantonalnog tužioca, koliko ih je bilo na radu na dan 31. januara - kaže se u saopćenju.\nZbog toga, smatraju, bilo bi dobro da se federalni ministar pravde detaljnije upozna sa odredbama Zakona o Federalnom tužilaštvu FBiH, odredbama Zakona o sudovima u FBiH, sa određenim propisima iz oblasti unutrašnjih poslova, kao i s podacima, koliko je to policija, koja ima isključivu nadležnost otkrivanja počinilaca krivičnih djela, otkrila i prijavila nadležnim tužilaštvima slučajeva organiziranog kriminala i korupcije.\nPodsjećaju da je potpuna neistina da je samo Federalno tužilaštvo FBiH jedino nadležno za procesuiranje predmeta organiziranog kriminala i korupcije, kako to tvrdi federalni ministar pravde, nego i svih deset kantonalnih tužilaštava u Federaciji BiH.\nFederalno tužilaštvo FBiH, s tim u vezi pita, zašto federalni ministar pravde do sada nije održao niti jedan sastanak sa ovim Tužilaštvom, niti se upoznao, u saradnji s kantonalnim ministrima pravde, o problemima u radu kantonalnih tužilaštava, u cilju preduzimanja zajedničkih mjera za stvaranje uvjeta za njihov uspješniji i efikasniji rad u borbi protiv kriminala.\nTakođer, u saopćenju pitaju, zašto u Federalnom ministarstvu pravde skoro tri godine stoji Nacrt jedinstvenog zakona o tužilaštvima u Federaciji BiH, u kojem su predviđena rješenja koja bi trebala poboljšati i olakšati rad, naročito kantonalnih tužilaštava, a koji ni do danas nije upućen od Federalnog ministarstva pravde Vladi FBiH na razmatranje.\nImajući to u vidu, Federalno tužilaštvo FBiH se, u kontekstu postavljenih pitanja, slaže da se za nerad ne bi trebala primati plata, ali smatra da se to pitanje ni u kom slučaju ne odnosi na instituciju Federalnog tužilaštva FBiH.\nFederalno tužilaštvo FBiH i dalje ostaje opredijeljeno za zajedničku saradnju u cilju iznalaženja najpovoljnijih rješenja koja će doprinijeti uspješnom suzbijanju svih vrsta kriminala, naročito organiziranog kriminala i korupcije.


PODGORICA, Izvršni direktor “Aerodroma Crne Gore” /ACG/ Milovan Đuričković u prisustvu predstavnika Evropske banke za obnovu i razvoj /EBRD/ Đulija Morena i Radoslava Ralevića, potpisao je mandatno pismo, kojim počinju zvanični pregovori o kreditiranju projekta izgradnje novog terminala na aerodromu Tivat, saopšteno je iz ACG.\nPortparol ACG Milica Babić kazala je da se očekuje kreditna podrška EBRD od 20 miliona evra za rekonstrukciju i unapređenje kapaciteta najprometnijeg crnogorskog aerodroma.\n“Značajno je naglasiti da EBRD nije tražio garancije Vlade s obzirom na kredibilitet ACG i dosadašnju uspješnu saradnju. Predstavnici EBRD su najavili da će najvjerovatnije za tri sedmice biti objavljen tender za odabir konsultanta, za čiji je angažman novac već obezbijeđen”, istakla je Babić.\nOna je dodala da će novi ciklus investicija ACG, koji se otvara dobijanjem ovog kredita, biti isključivo usmjeren na tivatski aerodrom.\n“To za rezultat treba da ima novu, modernu i sadržajima bogatu terminalnu zgradu, kao i brojne nove sadržaje na manevarskim površinama za avione. Budući razvoj tivatskog aerodroma na taj način će, između ostalog, adekvatno pratiti izgradnju velikih turističkih projekata na Crnogorskom primorju”, rekla je Babićeva. Srna\nTagovi: aerodrom tivatebrdmilica babicterminal


pink.rs | PREMIJERKA BRNABIĆ: Bez publike na fudbalskim utakmicama, škole NEĆEMO ZATVARATI, to je stav struke!\nPremijerka je saopštila najnovije mere koje su na današnjoj sednici Vlade Srbije donete u borbi protiv koronavirusa.\nBrnabić je najavila da će na sednici u 13 sati biti doneta ta odluka zbog psiholoških razloga i radi preventive.\nKako kaže, zajedno sa Ministarstvom prosvete se radi na tome da se i od kuće omogući nastava.\n- Razumemo svu zabrinutost, ali najpametnije je da se u ovom trenutku sluša struka. Bez obzira na paniku, pritisak, ne možemo doneti odluku koja nije u skladu sa svim onim što struka govori - kazala je.\nDodala je da je na savet struke bio produžen raspust i ističe da se od toga ne beži. Tada je, kaže, prekinuta epidemija gripa pre prvog zabeleženog slučaja koronavirusa.\n- Razumem da bi najlakše bilo zatvoriti škole, ali u ovom trenutku slušaćemo samo struku koja nam je toliko puta pomogla. Bez obzira na histeriju i paniku, slušaćemo isključivo savet struke - rekla je premijerka.\nKon: Struka ostaje pri stavu da je zatvaranje školskih ustanova kontraproduktivno\nTepavčević: Doneli smo najbezbedniju i najispravniju odluku\nPelemiš: Mnogo veće zemlje nisu zatvorile škole\nNestorović: Deca nisu ugrožena


STEFANOVIĆ: Velika pobeda Srbije i međunarodnog prava! | Happy BSC portal\nSTEFANOVIĆ: Velika pobeda Srbije i međunarodnog prava!\nPovlačenje kosovskog zahteva za prijem u Interpol belika je pobeda Srbije i međunarodnog prava, prokomentarisao je Nebojša Stefanović, potpredsednik Vlade i ministar unutrašnjih poslova.\n- Velika pobeda Srbije i međunarodnog prava! Zahvaljujući ogromnom radu delegacije Republike Srbije, aplikacija takozvanog Kosova je povučena neposredno pred početak Generalne skupštine Interpola u Santjagu - objavio je Stefanović na Tviteru.\nU prethdnom tvitu, pre tri sata, on se zahvalio svima koji poštuju teritorijalni integritet Srbije.\n- Eventualni prijem takozvanog Kosova u Interpol izazvao bi dalekosežne posledice i narušio globalnu borbu protiv kriminala - poručio je pratiocima Stefanović na engleskom jeziku.


REGIONALNA KONFERENCIJA EFEKTIVNI JAVNI MENADŽMENT – NA PUTU KA SVETSKIM STANDARDIMA | IBW Strategy\nIBWS usluge i ekspertiza\nPosao u IBWS\nREGIONALNA KONFERENCIJA EFEKTIVNI JAVNI MENADŽMENT – NA PUTU KA SVETSKIM STANDARDIMA\nNovosadski sajam u saradnji sa konsultantskom kućom IBW Strategy organizuje regionalnu konferenciju na temu Efektivni javni menadžment – na putu ka svetskim standardima, uz podršku i aktivno učešće Pokrajinskog sekretarijata za regionalni razvoj, međuregionalnu saradnju i lokalnu samoupravu, kao i Nacionalne alijanse za lokalni i ekonomski razvoj (NALED).\nKonferencija će se održati 8. 05. 2018. godine u Kongresnom centru Master Novosadskog sajma, sa početkom u 9:30h, a namenjena je top i srednjem menadžmentu javnih preduzeća sa teritorije AP Vojvodine i lokalnim samoupravama, kao njihovim osnivačima.\nUpravljanje javnim sektorom je složeno i aktuelno pitanje od izuzetne važnosti, kako za korisnike usluga, tako i za državu. Usled promena u privrednom okruženju i efekata globalizacije, nov pristup upravljanju javnim preduzećima postaje imperativ, a izazovi sa kojime se susreću menadžeri u javnom sektoru u tranzicionim vremenima su brojni. Novi javni menadžment naglašava okrenutost tržišnim načelima i promoviše savremene metode razvoja preduzetničkog ponašanja u ovoj sferi. Osmišljena je kao celodnevno predavanje sa panel diskusijom na kraju.\nsticanje uvida u mogućnosti efektivnijeg upravljanja u javnom sektoru,\nmogućnost sagledavanja izazova organizacije iz jednog drugačijeg ugla,\npromenu uloge menadžera u razvoju procesa upravljanja, i\nredefinisanje prioriteta rada na organizacionom, timskom i ličnom planu.\nEkspertska znanja i dugogodišnje iskustvo u poslovnom okruženju, kao i prethodna saradnja sa javnim sektorom, kvalifikuju IBW Strategy kao kompetentan tim za rad na osvešćivanju potencijala i rešavanju izazova sa kojima se menadžeri u javnom sektoru susreću danas.\nU radnom delu konferencije govoriće mr Stanka Pejanović, senior partner u kompaniji IBW Strategy i ekspert u upravljanju velikim kompanijama, dr Tatjana Knežević, senior partner u kompaniji IBW Strategy i konsultant u oblasti ljudskih resursa, predstavnici Sekretarijata za regionalni razvoj, međuregionalnu saradnju i lokalnu samoupravu i NALED-a. O primerima dobre prakse u upravljanju javnim preduzećima, govoriće Dejan Ćika, direktor Skijališta Srbije.\nUkoliko ste zainteresovani za učestvovanje na koferenciji, možete nas kontaktirati na aleksandra.strbac@ibwstrategy.com ili svetlana.nakov@ibwstrategy.com\nPrijavni formular za konferenciju


aleksandar maksimovic\t 16.05.2021. 14:15h\nVeliki napredak IT sektora u poslednje dve decenije doveo je do tržišne situacije u kojoj kompanije svih veličina neprestano tragaju za novim stručnjacima koji će biti zaduženi za održavanje i unapređenje njihovih računarskih sistema.\nAdministratori mreža su veoma važan deo svake kompanije, pre svega zato što se bave ključnim aspektima kompjuterske infrastrukture. Oni podrazumevaju održavanje stabilnosti, konstantno instaliranje i popravku hardvera i softvera, kao i rešavanje svih problema u okviru računarskih mreža jedne IT kompanije.\nUkoliko želite da izgradite uspešnu IT karijeru, a niste sigurni koja je pozicija za vas, predstavljamo vam 5 razloga zbog kojih bi trebalo da postanete administrator mreža.\n1. Lako ćete pronaći dobro plaćen posao\nAdministratori mreža su ključni deo svake IT kompanije, što je uticalo na veliki rast broja novootvorenih radnih mesta za stručnjake koji se bave ovim poslom u poslednjih nekoliko godina. Sudeći po podacima portala Infoplate, mesečna zarada za ovu poziciju u regionu može biti do 1000 evra.\nS obzirom na to da su danas gotovo sve kompanije toliko tehnološki zavisne da im i najmanji problem na mreži može naneti velike finansijske gubitke, predviđa se da će se trend velike tražnje za administratorima mreže nastaviti i u budućnosti. Portal IT career finder (itcareerfinder.com) predviđa godišnji rast potrebe za ovom pozicijom od 5% do 2028. godine.\n2. Velika šansa za napredovanje i specijalizaciju\nAdministrator mreže je idealno zanimanje za sve koji ne žele bilo kakav posao, već maštaju o tome da izgrade uspešnu karijeru. Šanse za napredovanje u IT sektoru su veće nego u bilo kojoj drugoj oblasti, uglavnom zato što je ovaj posao veoma fleksibilan i iskustva koja steknete radeći ga mogu vam pružiti razne opcije u nastavku karijere. Primera radi, kao administrator s vremenom možete postati specijalista za bezbednost i raditi kao konsultant u ovoj oblasti.\n3. Moći ćete da radite freelance poslove\nObrazovanim administratorima mreže pruža se mogućnost da rade freelance poslove za veoma zavidne honorare. Ako ne volite da sedite u kancelariji puno radno vreme, i radije biste radili od kuće, ili sa bilo kog drugog mesta na kome imate internet konekciju, onda je ovo posao za vas. Takođe kao administrator ne morate biti vezani za jednog klijenta, već možete raditi sa više firmi iz tržišnih niša koje vas privlače.\n4. Znanja možete usvojiti već posle godinu dana\nKorisna znanja i veštine koje će vam omogućiti odlično plaćen posao administratora mreža možete steći već nakon godinu dana školovanja na priznatoj ustanovi koja se bavi edukacijom IT kadra, zasnovanom na realizaciji projekata u simuliranom realnom poslovnom okruženju, pod vođstvom mentora. Napravite prvi korak, počnite da učite, steknite serfitikate i vaša uspešna karijera će početi brže nego što ste mogli da zamislite.\nadministracija mrežaadministrator mrežeposaokarijeraITinformacione tehnologije


Amerikanci spremaju novi "Drim tim" za Igre u Tokiju\n19/01/2020 | 15:03 | Izvor: RTS\nKošarkaška reprezentacija Sjedinjenih Američkih Država trebalo bi da u najjačem sastavu nastupi na Olimpijskim igrama u Tokiju. Amerikanci očekuju novi "drim tim" koji će vratiti slavu nacionalnoj košarci poslije razočaravajućeg nastupa na Mundobasketu.\nSelekcija SAD koju vodi Greg Popović je, zbog brojnih otkaza, doživila debakl na Svjetskom prvenstvu u Kini i završila ga na šestoj poziciji.\nViše od 15 igrača je otkazalo Popoviću, ali se sada očekuje da svi budu prisutni u olimpijskom timu, kako bi se odbranila zlatna medalja osvojena prije četiri godine u Riju.\nMeđu onima koji nisu igrali u Kini su Entoni Dejvis, Bredli Bil, Džejms Harden, Demijan Lilard, Kevin Lav, Si Džej Mekalum..\nAmerički mediji prenijeli su da su i sami igrači spremni da se obavežu na igranje za nacionalni tim preko ljeta, u šta je uvjeren i sportski direktor reprezentacije Džeri Kolanđelo.\n- Očekujem da se svaki američki košarkaš kojeg pozovemo odazove i da će biti na raspolaganju za konačnih dvanaest. Preliminarni spisak objavićemo krajem januara - rekao je Kolanđelo za Njujork Tajms.\nNovinar ovog lista Mark Stajn je potvrdio je da će do kraja mjeseca košarkaški reprezentativni program SAD objaviti širi spisak igrača na koje će selektor računati. Prema Kolanđelovim najavama, na spisku bi trebalo da se nađe 40 imena, on će do juna biti skraćen na 12 najboljih, koji će početi prirpeme za olimpijski turnir.\nAktuelna situacija podsjeća na onu pred Olimpijske igre u Pekingu 2008, kada su Amerikanci na turnir došli sa takozvanim "timom iskupljenja". Tim je tek preuzeo legendarni trener Djuka Majk Kžiževski i nije mogao dalje od bronze, što se preko okeana smatra razočaranjem.\nDvije godine kasnije je ekipa predvođena Kobijem Brajantom, Lebronom Džejmsom, Dvejnom Vejdom i ostalim zvezdama došla do najsjajnijeg odličja i smatra se najjačim sastavom SAD od originalnog "Drim tima" 1992. godine u Barseloni.\nOd 1992. godine Sjedinjene Države samo jednom nisu uspjele da osvoje zlatnu medalju na Olimpijskim igrama (2004).\n18:29 > Prvak Evrope u rukometu i sportski simbol Makedonije promijenio ime\n16:20 > Obradović dolazi u Zvezdu?\n16:09 > Panter odlazi iz Zvezde u Olimpiju?\n11:10 > Mural iz Gradiške posvećen Kobiju Brajantu najveći u Evropi (FOTO)


Rade Terzić oslobođen optužbe – Semendria\nRade Terzić oslobođen optužbe\n29. decembar 2011. DRUŠTVO – Izvor: Beta – Bivši beogradski okružni tužilac Rade Terzić oslobodjen je u četvrtak u Osnovnom sudu u Smederevu optužbi za zloupotrebu službenog položaja, odnosno da je vršio pritisak na podredjene da iz pritvora puste pojedine pripadnike zemunskog kriminalnog klana.\nAdvokat Sead Spahović, jedan od tri branioca Radeta Terzića, u završnoj reči predložio je da sud odbaci optužbu po svim tačkama protiv njegovog branjenika jer je delo zastarelo.\nSpahović je rekao da samo delo koje se stavlja Terziću na teret ne postoji, kao i da nema dokaza da je optuženi učinio ono što mu se stavlja na teret.\nAdvokat je naveo da bi bilo dobro da se nekadašnji republički tužilac Slobodan Radovanović odazvao na poziv suda da svedoči i objasni zbog čega je Rade Terzić uhapšen samo dan pred isticanje mandata Radovanoviću.\nU obrazloženju presude sudija Slobodan Ignjatović istakao je da je verovao svedocima optužbe medju kojima je i Biljana Radovanović koja je ranije, na glavnoj raspravi, rekla da nije neko na koga se može vršiti pritisak i da je bila “šerif u svom okrugu ovlašćenja”, odnosno da Rade Terzić nije na nju vrsio pritisak.\n« Kazna za FK Smederevo\nZahtev za proširenje istrage u slučaju Interpol »


Stamatović traži od premijera da smeni i uhapsi ministarku - PressLider.rs\nStamatović traži od premijera da smeni i uhapsi ministarku\n22. maja 2017. 23. maja 2017. Marina Trmčić\t0 Comments\nČajetina – Poručujem premijeru Aleksandru Vučiću da pod hitno smeni ministarku Zoranu Mihajlović i da ona, zbog počinjenih krivičnih dela i pokušaja krađe 2.213 hektara državnog zemljišta na Zlatiboru, bude uhapšena – izjavio je Milan Stamatović, predsednik opštine Čajetina, na današnjoj konferenciji za novinare, iznoseći argumentovane dokaze i dokumentaciju koji potvrđuju da je ministarka Mihajlović podnela krivičnu prijavu protiv svojih saradnika u Ministarstvu građevinarstva i optužila ih za poklanjanje spornog zemljišta privatnim licima, čime je direktno pokazala da je iznad zakona i da je poništavanjem rešenja o prenosu spornog zemljišta počinila krivično delo jer nije u njenoj nadležnosti da to i učini.\nPošto ne postoji nijedan drugi način da se legalnim putem stopira izgradnja gondole, najlakše je iz najuticajnije institucije u državi, Vlade Srbije osuditi Milana Stamatovića na fizičku likvidaciju, kako bi se ostvarili ciljevi naprednjačke vlasti – kaže predsednik opštine Čajetina i napominje da Zlatiborce ne može niko sprečiti da brane državnu imovinu i štite interese naroda. Kao dokaz da poštujemo zakon prilažemo na uvid kompletnu dokumentaciju za gradnju gondole, a s obzirom na to da nismo toliko stručni kako tvrdi Ministarsrvo građevinarstva i ne znamo ništa da uradimo kako treba molimo vlast da nam pokaže dokumentaciju za izgradnju projekta “Beograd na vodi“ da se i sami uverimo na koji način se dobijaju potrebne građevinske dozvole – reako je Milan Stamatović.\nStamatović ističe da postoje dokazi da nije osuđivan kako je navela ministarka Mihajlović i da nije kriminlac i vođa mafijaškog klana na Zlatiboru, što se može i proveriti u pravosudnim organima i dodaje da Zorana Mihajlović mora da se odluči i kaže zbog čega sprečava izgradnju gondole na Zlatiboru i za koga radi, jer sumnjiva lica, a ne predstavnici nadležnih institucija, po njenom nalogu, šetaju i fotografišu tzv. nelegalno izgrađene objekte na Zlatiboru koji su na žalost Zorane Mihajlović svi legalizovani po odluci njenog Ministarstva i njenog Zakona o ozakonjenju, a ne po odluci rukovodstva i predsednika Oštine Čajetina.\nDirektorka JP „Gold gondola“ Bojana Božanić je rekla da je sva neophodna dokumentacija za izdavanje građevinske dozvole dostavljena Ministarstvu još u februaru, dodajući da, u suprotnom, bez detaljne projektne dokumentacije i potrebnih elaborata, opština ne bi dobila saglasnost na Izveštaj revizione komisije, što je dokaz da je tehnička dokumentacija kompletna.\n← Šampion Guče DEJAN JEVĐIĆ izveo vazdušno-trubački desant\nLepe vesti iz porodilišta: Rođeno 6 mališana →


Javni poziv se raspisuje za dodelu bespovratnih sredstava za realizaciju investicionih projekata kojim se unapređuje lokalni ekonomski razvoj u Industrijskoj zoni "Jagodina" i Industrijskoj zoni "Vinorača", stoji u odluci. U obrazloženju se navodi da se javni poziv raspisuje "da bi se stvorili uslovi za otvaranje novih fabrika i zapošljavanje građana, što je jedan od osnovnih principa rada grada Jagodine".\n"Za nove investicije postoji veliko interesovanje potencijalnih i postojećih investitora", piše u odluci.\nOdbornici ocenjuju da će na ovaj način Jagodina "postati atraktivnija za nova ulaganja".\nOdbornici su doneli i odluku da se sredstvima iz budžeta grada, u iznosu od 5 miliona dinara, subvencionišu kamate na kredite poslovnih banaka namenjene razvoju privrednih subjekata na teritoriji grada.


Novi propisi za efikasniju trgovinu\nPodrška evropske poslovne zajednice jačoj evropskoj perspektivi Zapadnog Balkana\nZa povećanje pravne sigurnosti investitora\nČlanstvo u EU - brži privredni razvoj i nova radna mesta\nRekordan broj kompanija na međunarodnim poslovnim susretima\nUnapređenje poslovanja uz pomoć alata Business Lens\nAmbasador Finske u poseti PKS - RPK Sombor\nKonstituisan Odbor sektora industrije PKS - RPK Valjevo\nPrivrednici zainteresovani za programe Fonda za razvoj i RAS-a\nKonstitutivna sednica Sekcije za održavanje objekata i profesionalne upravnike zgrada PKS - RPK Niš\nNovine u neživotnim osiguranjima u savremenom dobu\nTuristi iz Indije dolaze u Vrnjačku Banju\nBlizu 100 privrednika na Poslovnom forumu Vojvodina-C.Gora\nZa članice MK Grupe pregršt priznanja na Sajmu poljoprivrede\nTabaković: Nivo NPL-ova 9,2 odsto na kraju marta\nAntić: Srbija je konačno počela da štedi energiju\nOtvorena nova fabrika „Plastikcam East“ u Subotici\nMerkel: Nema naknada kompanijama pogođenim sankcijama SAD\nKina: Duplirana prodaja električnih automobila\nIran Erbasu: Da li i dalje važi naš sporazum?\nNemačka najavila pomoć svojim kompanijama u Iranu\nGrupacija "Švarc" planira i ove godine ekspanziju\nSAD: Najniža stopa nezaposlenosti od 2000. godine\nČadež: Onlajn platforma – prozor za nove poslovne mogućnosti u regionu\nPrivrednici Srbije i Hrvatske za čvršća partnerstva\nPrivreda odlučuje o komorskoj članarini\nRuski trgovinski lanci zainteresovani za uvoz hrane iz Srbije\nDobri odnosi u regionu uslov stabilnosti i napretka\nSkoro 70 odsto domaćinstava u SAD ima kućnog ljubimca\nInformacija o pojavi bolesti "afrička kuga svinja" u Mađarskoj\nUpotreba QR koda kao podsticaj bezgotovinskom plaćanju\nZa modernizaciju male privrede još pola milijarde dinara – bespovratno\nJačanje omladinskog preduzetništva zajednički cilj PKS i Fondacije Novak Đoković\nEsensa – 10 godina uspešnog poslovanja\nPRIVREDNE VESTI | 17. Februar 2017. | 10:29\nUspešni razgovori srpskih i makedonskih privrednika\nU Skoplju je održan Poslovni forum srpskih i makedonskih privrednika koji je okupio predstavnike oko 100 kompanija. Marko Čadež, predsednik PKS, ocenio je da su razgovori bili veoma uspešni i očekuje da će doprineti povećanju robne razmene i unapređenju viših oblika ekonomske saradnje dve zemlje.\nVeoma je važno da privrednici međusobno razgovaraju i razmotre mogućnosti poslovnih aranžmana, rekao je Čadež Tanjugu, na prijemu održanom u ambasadi Srbije u Skoplju, za predstavnike 45 kompanija iz koji su učestvovali na srpsko-makedonskom poslovnom forumu.\n„Važno je da vidimo kako da sa trgovine, kupovine i prodaje robe i usluga, pređemo na više oblike saradnje - da se kompanije udruže i zajedno izvoze na treća tržišta. To je ono čemu naše komore i služe - da budu platforma onima koji mogu da ponude globalnom tržištu, dobar, zajednički, konkurentan proizvod“, kazao je Čadež.\nIstiče da je dobra vest osnivanje Srpsko – makedonskog poslovnog saveta koji je institucionalna veza privrednika da komuniciraju o izazovima i šansama za nove zajedničke poslove.\nPo rečima Čadeža, veliki potencijal za jačanje bilateralnih privrednih veza Srbije i Makedonije koje su prirodno povezane, jeste u udruživanju kompanija u sektorima elektromašinogradnje, metalske industrija, IT, elektronike, industrije hrane.\nPredsednik PKS najavio je da će Skoplje i Privredna komora Makedonije 17. februara biti domaćini velikog skupa o ulozi malih ekonomija u globalnoj privredi. Namera skupa, koji će okupiti eminentne govornike, jeste da se napravi set teza za veliku konferenciju na kojoj će učestvovati predstavnici najvećih svetskih kompanija i korporacija, kao i predstavnici manjih ekonomija iz više regiona.\nDirektor Centra za regionalnu saradnju PKS Danica Milovanović, rekla je na otvaranju Srpsko-makedonskog poslovnog foruma, da su ekonomske veze dve zemlje čvrste zbog blizine tržišta i da su proizvodi i usluge priznati na i traženi oba tržišta.\n„Naš zadatak je da na ovakvim skupovima pokušamo da ojačamo prisustvo naših kompanija, da jačamo investicione veze naših zemalja“, rekla je Milovanović. Podseća da su delegaciji privrednika iz Srbije koji borave u Skoplju 16. I 17 . februara i predstavnici 20 proizvodnih grana koje su prošle godine ostvarile rast izvoza u Makedoniju od 9,2 do 65 odsto, što je pokazatelj ogromnog potencijala za saradnju koji postoji između dve zemlje.\nUkupna robna razmena Srbije i Makedonije u prošloj godini bila je 726,5 miliona evra i veća je za 10,88 odsto u odnosu na 2015.\nIzvoz iz Srbije u Makedoniju u 2016. bio je 534, 4 miliona evra ili za 13, odsto veći nego 2015, dok je uvoz iz Makedonije u prošloj godini porastao za 4,8 odsto i iznosio je 192, milion evra.\nMakedonija je sedma na listi zemalja u koje Srbija izvozi.\nU srpskoj privrednoj delegaciji u Makedoniji su predstavnici kompanija: “Put inženjering”, “Re crafts” klaster, “Dadi šped”, “Simpo” , “Eurofrigo”, “Megle”, Slobodna zona Pirot, “Sena”, “Energoprojekt hidroinženjering”, “Minakprom”, “Lučić grupa”, “Termovent komerc”, “Nutriko”,“Trayal korporacija”, “HIP Petrohemija Pančevo”, “Yumis”, “Simpo šik”, “Metal gallant gradnja” , “MK group”, “Unipromet” i drugih firmi iz industrija koje zajedno ostvaruju više od 50 odsto izvoza Srbije u Makedoniju.\nNa poslovnom forumu je zvanično konstituisan Makedonsko-srpski poslovni savet. Za kopredsedavajućeg sa strane Srbije je izabran predsednik prehrambene industrije Jumis Mile Kocić, a sa makedonske strane predsednik Alkaloida Živko Mukaetov.


Nečuveni napadi na gradonačelnika Banjaluke – Banjaluka24\n“Predsjedavajući Predsjedništva BiH Milorad Dodik, kao akter najvećeg diplomatskog skandala u „slučaju ikona“, je posljednja osoba koja bi trebalo nekog da optužuje za pravljenje diplomatskih skandala”, izjavio je Milan Radović, zamjenik predsjednika SDS.\nNakon sastanka gradonačelnika Banjaluke Draška Stanivukovića sa predsjednikom Srbije Aleksandrom Vučićem, podigla se bura jer je Stanivuković nosio mikrofon na reveru. To je izazvalno brojne negativne komentare vladajuće većine. Opozicija poručuje da su napadi na Stanivukovića nečuveni i brutalni, a da osobe koje prozivaju gradonačelnika Banjaluke nemaju moralno pravo da to čine.\n„Naime, mikrofon na njegovom reveru, koji je Stanivuković previdio i zaboravio da skine nakon svečane akademije, predstavlja se kao veliki skandal i tobožnji pokušaj nekog snimanja razgovora kojem su svi akteri prisustvovali. U tim napadima prednjači predsjednik SNSD-a koji je napravio diplomatski skandal i gaf koji se ne pamti, kada je ministru inostranih poslova Ruske Federacije gospodinu Lavrovu poklonio ikonu sumnjivog porijekla, nevješto dajući različita obrazloženja o vlasništvu nad samom ikonom“, rekao je Radović.\nZamjenik predsjednika SDS-a ističe da je očigledno da Dodik opet pokušava da ospori činjenicu da je zbog svog ponašanja potpuno izgubio povjerenje Banjalučana, koji su pokazali da ne žele vlast koju on propagira.\n„Dodik je otišao toliko daleko da je čak sebi dao za pravo da kaže da je on mogao da “ubijedi” gospodina Vučića da uopšte ne dolazi u Banjaluku. U tome scenariju mu se priključila i gospođa Cvijanović, koja je očito predsjednik jednog dijela građana Republike Srpske, glasača i simpatizera SNSD-a, dok je problemi ostalih građana uopšte i ne interesuju“, navodi Radović.\nOn je upitao da li je Cvijanovićevoj važniji mikrofon na reveru Stanivukovića, nego činjenica da Republika Srpska nema vakcina za svoje građane ili to što se potpuno netransparentno zadužujemo iznosom od 300 miliona evra po ogromnoj kamatnoj stopi od 4,75% koju banke više ne mogu da daju niti jednom privrednom subjektu u Republici Srpskoj i BiH.\n„Da je istina drugačija, vjerovatno bi gospođa Cvijanović kritikovala ponašanje i rad Vlade Republike Srpske. Medijska diskreditacija gradonačelnika Banjaluke upravo je pokušaj da se skrene pažnja sa zaduženja na Londonskoj berzi, koje služi za pokriće budžetskih rupa ili za tobožnje povećanje plata i penzija, iako je svima jasno da se plate mogu povećati samo rastom budžetskih prihoda, a ne podizanjem kredita sa visokim kamatnim stopama. Sigurni smo da javnost prepoznaje da je ova vlast izgubila kompas i osjećaj za stvarnost i da zaista treba što prije da ode“, poručio je Radović.\nRadović kaže da SDS daje punu podršku gradonačelniku Banjaluke koji ima istinsku volju i želju da Banjaluka bude mnogo ljepši, bolji i pravedniji grad.


Politika\t20.03.2018 01:23\nVeć neko vreme se spekuliše da bi se Dodik, ako pobedi na izborima za Predsedništvo BiH, ubrzo povukao da bi parlament BiH izabrao drugog člana njegove partije na to mesto, a on postao premijer Srpske\nIzjavom da će u Predsedništvu BiH „pokušati nešto da uradi u prvih dvadesetak dana mandata”, ali da, ukoliko u tome ne uspe, onda „nema tu šta da radi” Milorad Dodik, predsednik RS, i sam pospešio je spekulacije političke čaršije da bi, u slučaju da bude izabran na poziciju u Sarajevu, ubrzo podneo ostavku. I pre nego što je potvrdio da će se nadmetati za dužnost u Sarajevu, verovatno protiv Mladena Ivanića, krenula su nagađanja oko toga šta je Dodik naumio najavljenom kandidaturom, ali najpre zbog toga što – znajući za temperament aktuelnog predsednika RS i lidera SNSD-a – mnogi njegovu političku biografiju teško uklapaju sa diplomatskom pozicijom kakva je ona u Sarajevu.\nU Dodikoj stranci bez ustezanja se hvale da su favoriti narednih izbora, pa su poslednje spekulacije možda i sračunate na to da kod birača pojačaju takav utisak. Sledeći trag poslednjih nagađanja i pretpostavki, lideru SNSD-a bi onda na raspolaganju stajala mogućnost da bude imenovan na neku drugu poziciju, a to bi po toj logici bila ona premijerska u Banjaluci, operativno mesto sa najvećom koncentracijom moći. Donekle, na to upućuju i ranije izjave Dodika, koji je na pitanja novinara gde se vidi posle izbora uveravao da će „zasigurno biti predsednik nečega”.\nPreduslov za takav razvoj događaja, ukoliko se posle oktobra spekulacije potvrde, bio bi da kandidat SNSD-a, a sve više se govori da bi to mogla da bude aktuelna premijerka Željka Cvijanović (ili Siniša Karan i Sredoje Nović), pobedi na izborima za predsednika RS, ostavljajući iza sebe rivala iz SDS-a, to jest Vukotu Govedaricu.\nKada bi Dodik zaista podneo ostavku u slučaju da u oktobru pobedi Ivanića, na tu poziciju parlament BiH bi birao njegovu zamenu – što su situacije već viđene u ovdašnjem političkom životu. Nudeći da se nekadašnji član Predsedništva BiH Nebojša Radmanović iz Dodikovog SNSD-a sve manje pominje kao mogući kandidat za predsednika RS, neki su skloni to dovesti u vezu sa ovim kalkulacijama.\nI sam Dodik je nedavno komentarisao ova predviđanja, kada je rekao da on zasigurno neće da izneveri svoje birače i da će oni na vreme znati za šta i za kakvu se politiku opredeljuju. Tada je predstavljao neke svoje zamisli, govoreći da će zakletvu položiti u Banjaluci, da iza njega u Predsedništvu BiH može da bude samo trobojnica, a „nikakvo drugo šarenilo”, da će većinu sastanaka obavljati video-linkom i da će svu energiju i angažman posvetiti tome da vrati državu u okvire Ustava BiH, što u prevedeno znači – da vrati neke ingerencije Srpskoj. Znajući za komplikovani način odlučivanja u BiH, ispada verovatnije da se Dodik, možda nakon osmomesečnog predsedavanja Predsedništvom BiH, pod uslovom da pobedi (jer srpskom članu pripada prvo predsedavanje) povuče sa te pozicije, nego što bi bilo realno da se postigne dogovor o „vraćanju BiH u ustavne okvire”.\nDodik je, gostujući na sarajevskoj TV1, na pitanje novinara da li je tačno da je plan da on postane član Predsedništva, pa da se, nakon konstituisanja Doma narodaa, povuče na mesto premijera, a da mesto člana Predsedništva preuzme potpredednik SNSD-a Nikola Špirić, rekao da će se kandidovati, a da to šta će se dogoditi i da li će se dogoditi – ne može da proceni. Potom je rekao da „nije siguran da je najbolje da najjači čovek iz RS ide u Predsedništvo BiH jer mu tako daje na značaju”.\nZa mnoge upućene u politička kretanja RS i BiH, sve ove spekulacije više zvuče kao predizborni manevar u kom se SNSD nameće kao favorit izbora, o istom trošku potvrđujući status „boraca” za Srpsku kod svog biračkog tela, kome će laskati govorkanja da bi Dodik najvažniju poziciju u Sarajevu u slučaju pobede olako napustio kako bi „važnost” dao onoj u Banjaluci. Ništa manje, procenjuju neki, pozadina ovih spekulacije ne leži možda u pokušaju opozicije – odakle su i potekle prve glasine ove vrste – da Dodika predstave kao nedovoljno ozbiljnog kandidata za poziciju na kojoj su važna odmerenost i taktičnost, posebno znajući da se njegov oponent Mladen Ivanić uveliko hvali diplomatskim uspesima koje je u poslednjem mandatu u Sarajevu na odmeren način postigao u borbi za srpske ciljeve.\n1. kad ce ova lopina i vucicev dupelizac u zatvor?


Outsourcing u Srbiji: Kancelarija na sred puta\nPreko ramena > Tehnologija > Outsourcing u Srbiji: Kancelarija na sred puta - Srbija (ni)je Indija\nSrbija (ni)je Indija\nAutor Marko Miladinović 2012/4/17 : Tekstovi istog autora\n„Istočna Evropa bi mogla postati nova Indija za kompanije koje bi deo poslova htele da presele u svoju vremensku zonu i u kulturološki bliži prostor. Na karti svetskog outsorcinga Srbija je još uvek u zapećku, i koristi jedva petinu svojih kapaciteta. Nažalost, još uvek ne posedujemo napredno znanje u ovoj industriji i zbog toga je važno da se strateški opredelimo za razvoj znanja i ulaganje u ljude”, kaže Marko Kovačević, član borda direktora Trizme, pionira outsourcinga u Srbiji.\n„Indija je tokom svetske ekonomske krize povećala svoje cene, i ostala je suviše udaljena i ograničena na pružanje podrške skoro isključivo na engleskom jeziku. S druge strane, u jugoistočnoj Evropi Srbija ima šansu da u narednih pet godina popuni kapacitete u tehničkoj podršci i BPO (business process outsourcing – ugovorno angažovanje trećeg lica za obavljanje određenih poslovnih procesa), najviše zbog dobrih cena rada, jezičkih sposobnosti, kao i geografske pozicije“, kaže Kovačević. Trizma je specijalizovana za BPO i outsourcing kol-centara i učestvuje kao strateški partner američke korporacije NCR, koja je krajem februara u Srbiji otvorila veliki kol-centar i za sada zaposlila 200 domaćih operatera za pružanje usluga klijentima iz Evrope na devet različitih jezika.\nŠto se tiče outsourcing-a za velike strane potraživače, Olga Svoboda, direktorka outsorcing kompanije ConsulTeam, smatra da je možda preterano očekivati da će Srbija postati „nova Indija” sa Balkana. „Da bi se situacija popravila potrebno je da se naši nezaposleni stručnjaci u većem broju javljaju na oglase za poslove, kao i da imaju aktivno iskustvo. Osim toga, neophodno je povećati bazu stranih jezika u ponudi, kako bismo dodatno povećali šanse za zapošljavanje kadrova”, smatra Svoboda.\nU svojoj analizi istočnoevropskog tržišta, Nataša Starkel, direktorka kompanije i internet portala GoalEurope, koji se bave istraživanjem i savetovanjem u oblasti softverskog „near shore“ outsourcinga (zapošljavanja radne snage u susedstvu), kao adut ovog dela Evrope ističe upravo višejezičnost njenih stanovnika. Cena rada u regionu Balkana jeste skoro tri puta niža od onih u Engleskoj ili Nemačkoj, ali je i do četiri puta veća u odnosu na indijsku ponudu. Iz tog razloga pojedini ponuđači pokušavaju dodatno da snize cenu rada, a država se trudi da privuče strane investitore raznim beneficijama. „Srbija mora da prepozna segment outsourcinga koji može na najadekvatniji način da odgovori potrebama potraživača. U ovom trenutku to je sigurno IT industrija, čiji predstavnici kvalitetno obavljaju poslove za skoro sve najveće svetske kompanije, ali koji imaju i jaku konkurenciju iz komšijskih zemalja. Svakako bi trebalo povećati i svoju ponudu u domenu BPO usluga koje nisu IT prirode, pogotovo jer se očekuje veliki rast njihove potražnje“, ističe Starkelova. U prilog njenim rečima govori i studija analitičke kuće Everest, koja procenjuje da je sadašnje BPO tržište vredno oko 18 milijardi dolara, ali sa potencijalom da dostigne čak 250 milijardi dolara u narednoj deceniji. Everest navodi Istočnu Evropu kao moguće najprijatnije iznenađenje u tom razvoju.\nSa ocenom Starkelove se slaže i Marko Kovačević: „Po našoj proceni u Srbiji se trenutno koristi negde oko 20 odsto mogućeg kapaciteta u outsorcing industriji, pa još uvek ima prostora za ulaganje i napredak, i to najviše u izvozu usluga i privlačenju operacija stranih kompanija kao što je to primer sa NCR. Nažalost, još uvek ne posedujemo napredno znanje u ovoj industriji i zbog toga je važno da se strateški opredelimo na razvoj znanja i ulaganje u ljude. Dok se to ne desi, bićemo samo destinacija koja je interesantna zbog cene rada, što je kratkoročna strategija.”\nAnalitičari Gartnera, vodeće kompanije za procenu svetskog tržišta informacionih tehnologija, objavili su da će tokom 2012. godine na troškove IT outsourcinga biti potrošeno oko 23 odsto od ukupnog svetskog ulaganja u IT industriju, odnosno približno 875 milijardi dolara.\nPrema podacima profesionalnog sajta za istraživanje outsourcinga u IT industriji za tržišta istočne Evrope, ITOnews.eu, pre godinu dana vrednost srpskog outsourcinga u ovoj oblasti procenjena je na 200 miliona dolara. Toliki obim poslovanja ostvarilo je oko 240 domaćih kompanija, odnosno oko 5.200 zaposlenih u pružanju IT usluga. Isti izvor navodi da je prosečna cena rada za srpske informatičare tada iznosila oko 24 dolara po satu, sa maksimumom od čak 40 dolara po satu za menadžere projekata. Među najvećim potraživačima IT usluga nabrojani su svetski giganti kao što su Adobe Inc, Cisco systems, NVidia, EurekaLabs, Globi, iBank, Jonson Controls, Microsoft, PeopleClick Authoria, SIEMENS, SKF Group, SPX Cororation, Web Biz Networks.\nTekst je iz časopisa "Biznis i finansije" broj 68 (april)


Tanjug 24. septembra 2021. 17:40\nNJUJORK – Ministar spoljnih poslova Srbije Nikola Selaković razgovarao je danas u Njujorku sa ministarkom inostranih poslova Indonezije Retno Marsudi i tom prilikom istakao da je značajna podrška te zemlje našim stavovima po pitanju KiM.\nSelaković je konstatovao da su odnosi dve zemlje tradicionalno prijateljski i bez otvorenih pitanja i podsetio da datiraju iz perioda formiranja Pokreta nesvrstanih zemalja i bliske saradnje predsednika Tita i Sukarna.\nS tim u vezi, šef srpske diplomatije posebno je istakao da je od velikog značaja učešće ministarke Marsudi i delegacije Indonezije, kao jedne od osnivača Pokreta nesvrstanih, na komemorativnom skupu u Beogradu povodom 60. godišnjice prve konferencije PNZ.\nPrema rečima ministra, Srbija je opredeljena za dalje unapređenje političkog dijaloga sa Indonezijom, čemu bi posebno doprinele posete na najvišem i visokom nivou i unapređenje ekonomske saradnje.\nSelaković je izrazio nadu da će ministarka Retno Mersudi doći u zvaničnu bilateralnu posetu Srbiji, ali i da će on biti u prilici da poseti Indoneziju.\nMinistar je napomenuo da mogućnosti za proširenje privredne saradnje postoje u mnogim oblastima, poput poljoprivrede, IT, infrastrukture, energetike, turizma i hemijske industrije.\nŠef srpske diplomatije naglasio je da je za Srbiju od posebnog značaja podrška Indonezije našim stavovima u vezi sa pitanjem KiM, kao i pomoć koju nam pruža u međunarodnim organizacijama.\nUpoznao je ministarku Marsudi sa trenutnom situacijom u našoj južnoj pokrajini i poslednjim potezima Prištine, kao i konstantnim odbijanjem Prištine da primeni odredbe Briselskog sporazuma.\nOvom prilikom, ministri su razgovarali i o organizaciji bilateralnih političkih konsultacija na nivou pomoćnika ministra, petih po redu, koje bi trebalo da se pre susreta u Beogradu.\nMinistar Selaković informisao je indonežansku ministarku sa našim aktivnostima u borbi protiv virusa korona, izgradnjom bolnica, proizvodnjom vakcina u Srbiji i donacijama vakcina prijateljskim državama kojima je pomoć potrebna.


Vesti online / Sport / Fudbal / Montela ostaje na klupi Fiorentine\nMontela ostaje na klupi Fiorentine\nSportski direktor Fiorentine Danijele Prade izjavio je da će trener Vinćenco Montela i sledeće sezone predvoditi taj fudbalski klub.\nOstaje u Firenci - Vićenco Montela\n"S njim smo pokrenuli projekat, s njim ćemo i nastaviti saradnju. On je učestvovao u svakoj odluci koju je klub doneo. Mnogo mu dugujemo, ali i on je nama mnogo dužan", rekao je Prade italijanskim medijima.\nMontela se kao igrač proslavio u Romi, a trenersku karijeru počeo je 2011. godine, upravo u tom klubu, kada je na četiri meseca preuzeo prvi tim pošto je otpušten Klaudio Ranijeri.\nNa kraju te sezone preuzeo je Kataniju, a ekipa je takmičenje završila u sredini tabele, ispred velikog rivala Palerma, što je bilo prvi put posle osam godina.\nMontela je u junu prošle godine napustio Kataniju i trebalo je da se vrati u Romu, ali je ipak potpisao dvogodišnji ugovor sa Fiorentinom. Mediji spekulišu da su za Montelu zainteresovani Milan i Napoli.\nFUDBAL Mihajlović: Namerno sam zaradio isključenje!\nFUDBAL Fiorentina otpustila Montelu\nFUDBAL Fiorentina zainteresovana za Vidića